Poseta delegacije grada Požarevca gradu Borisovu u Belorusiji 09 jula, 2015\nRaznovrsna saradnja bratskih gradova Povodom svečanosti Dana nezavisnosti Republike Belorusije, 71. godišnjice od oslobođenja Republike Belorusije od nemačko-fašističkog okupatora i 913. godišnjice osnivanja grada Borisova, delegacija grada Požarevca, na čelu sa gradonačelnikom Miomirom Ilićem, posetila je bratski grad Borisov na poziv domaćina. ...\nAmbasador Indonezije posetio Požarevac 25 maja, 2015\nNastavak zbližavanja sa dalekom zemljom Poseta Požarevcu gostiju iz daleke Indonezije predstavlja nastavak saradnje koju je ovaj grad već započeo sa tom dalekom zemljom. Predsednik Skupštine grada Požarevca Bane Spasović je u svečanoj sali Gradskog zdanja priredio prijem za ambasadora Republike Indonezije Hari Kandua...\nPoseta Dnevnom boravku za decu i mlade sa smetnjama u razvojuVisits Day Care Center for Children and Youth with Disabilities 30 decembra, 2014\nUoči Novogodišnjih praznika, gradonačelnik Požarevca Miomir Ilić i predsednik Skupštine grada Bane Spasović, boravili su u tradicionalnoj poseti Dnevnom boravku za decu i mlade sa smetnjama u razvoju koji radi u sastavu Centra za socijalni rad. Funkcioneri su, u okviru ove humane posete, štićenicima...\nPoseta ambasadora Kine Visit of the Ambassador of China 02 septembra, 2014\nVeoma značajna saradnja Kine i Srbije na izgradnji termoenergetskih kapaciteta u Kostolcu bila je motiv novog ambasadora Republike Kine u Srbiji Li Mančanga da za svoju prvu posetu van Beograda odabere Požarevac i Kostolac. Gradonačelnik Požarevca Miomir Ilić, sa saradnicima, upriličio je svečani prijem za...\nPoseta radova u UžičkojVisit to work in st.Uzicka 02 septembra, 2014\nGradonačelnik Požarevca Miomir Ilić posetio je novizgrađene trotoare u Užičkoj ulici, koja je dugačka oko 250 metara, što omogućava znatno lakše kretanje pešaka i vozila ovom saobraćajnicom. Gradonačelnik najavio paket mera za regulaciju saobraćaja u centralnim gradskim ulicama i prelazak na jednosmerni sistem. Sa gradonačelnikom...\nObogaćivanje veza bratskih gradovaEnrichment connection twin Cities 06 avgusta, 2014\nObogaćivanje i produbljivanje veza Požarevca sa bratskim gradom Volokolamskom biće nastavljeno i u predstojećem periodu, istaknuto je prilikom posete naše delegacije povodom Dana grada i Dana reona čiji je centar ova varoš u Rusiji. Delegaciju Požarevca činili su zamenik predsednika Skupštine grada Požarevca Milić Jovanović...


Stanica Prokop puštena u rad › Made-in-Germany.rs\nNakon 40 godina od početka izgradnje, Glavna železnička stanica Beograd centar u Prokopu juče je puštena u saobraćaj, a potpuno izmeštanje železničke stanice iz centra grada na novu lokaciju očekuje se u roku od godinu dana.\nU stanici u Prokopu u funkciji je osam od ukupno deset koloseka i pet perona od ukupno šest, koji su sada, osim za vozove gradske železnice, odnosno 105 BG vozova, otvoreni i za nove Štadlerove elektromotorne vozove na relaciji Beograd – Novi Sad – Beograd.\nRadovi na rekonstrukciji železničke stanice Beograd Centar u Prokopu počeli su 3. decembra 2014. godine. Rok za završetak radova bio je 420 dana, a investicija od 25,8 miliona eura obezbeđena je iz kredita Kuvajtskog fonda za arapski ekonomski razvoj, prenose srpski mediji.\nProjekat je uradio Saobraćajni institut CIP. Radovi u prvoj fazi obuhvatali su, između ostalog, izgradnju trećeg, četvrtog, sedmog i osmog koloseka, rekonstrukciju postojećeg devetog i desetog koloseka. Na pet od ukupno šest perona obavljeni su građevinsko zanatski i instalaterski radovi, i opremljena dva putničko-prtljažna pothodnika sa dedinjske i senjačke strane. Ostali poslovi su se odnosili na elektro-energetske instalacije i telekomunikacione sisteme u pothodinicima i na peronima, a uveden je i informativni sistem za obaveštavanje putnika. Radove je izvodio konzorcijum okupljen oko „Energoprojekt Opreme“, u čijem sastavu su i „Energoprojekt Niskogradnja“, „Energoprojekt Visokogradnja“ , ZGOP i AŽD.\nU narednoj fazi projekta biće izgrađena stanična zgrada, saobraćajni i putnički prilazi sa autoputa E-75 i obodnih gradskih saobraćajnica, kao i prateća infrastruktura. Predviđeno je da se na ploči u „Prokopu“ izgradi gornji sprat stanice na kome će se nalaziti tržni centar i drugi komercijalni sadržaji, površine više od 100.000 kvadratnih metara.\nStanica „Prokop“ je deo Beogradskog železničkog čvora i predstavlja centar železničke mreže Srbije. Izgradnjom putničke stanice Beograd centar u Prokopu, tehničkih stanica u Zemunu i Kijevu, Robno transportnog centra u Makišu i obilazne pruge Beli Potok-Vinča-Pančevo, sistem teretnog prevoza i novi putnički sistem funkcionišu po konceptu železničkog čvora.\nOd MiG na 27/01/2016 / Finansije, Građevinarstvo, infrastruktura, Investicije, Mašinogradnja, Tehnologija, Transport / Ostavite komentar\n"IGB Automotiv" kupio zemljište za novu fabriku


147. sjednica Vlade USK-a: Projekti za sanaciju puteva i školskih objekata\nNaslovnica Krajina Bosanska krupa 147. sjednica Vlade USK-a: Projekti za sanaciju puteva i školskih objekata\nBosanska Krupa – U Bihaću je danas ( srijeda, 4.decembar) zasjedala Vlada Unsko-sanskog kantona. Premijer Hamdija Lipovača i resorni ministri bili su saglasni s Prijedlogom odluke o raspoređivanju sredstava iz GSM licence po općinama i projektima za sanaciju lokalnih cesta, putem Regionalne direkcije za ceste te Prijedlogom odluke o rasporedu sredstava iz budžeta za rekonstrukciju i investiciono održavanje školskih objekata.\nČlanovi Vlade Kantona na današnjoj sjednici, između ostalog, usuglasili su i prijedlog za imenovanje radnog tijela za identifikaciju potencijalnih ležišta rude boksita na području općine Bosanska Krupa. Riječ je o konkretizaciji razgovora s grupom predstavnika ARC grupe iz Austrije i predstavnika Ministarstva energije i rudarstva Vlade Federacije BiH, kad su investitori , na sastanku s premijerom USK Lipovačom i v.d. ministra privrede Amirom Džajićem, izrazili zainteresovanost za istraživanje i eksploataciju boksita na području Unsko-sanskog kantona.\nNakon upoznavanja s procedurama za dobijanje koncesija za istraživanje i eksploataciju ruda na području ovog kantona potencijalni investitori formirali su zajedničko poduzeće, a danas imenovano radno tijelo sačinjavat će predstavnici: Kantona, Općine Bosanska Krupa, resornog federalnog ministarstva, investitora i Zavoda za geologiju.


► Đurić: Priština poručuje Srbima da je njihov otpor beznadežan\n02.07.2019 | 13:10h ► 13:27h Beograd\nDirektor Kancelarije za Kosovo i Metohiju Marko Đurić ocenio je danas da je nalog za hapšenje potpredsednika Srpske liste Milana Radoičića i optužnica protiv bivšeg kosovskog ministra Ivana Todosijevića, poruka Srbima da je njihov otpor beznadežan i da "samovolji Prištine" ne mogu izmaći čak ni lokalni srpski politički lideri.\nĐurić je naveo da je hajka na funkcionere Srpske liste deo specijalnog rata kojim Priština nastoji da stvori utisak da Srbi na severu Kosova i Metohije nemaju nikakvu sistemsku zaštitu.\n"Porukom da je prištinsko pravosuđe oružje u projektu potpune albanske dominacije na samoproglašenom Kosovu, Srbima se sugeriše da se svaki od njih može naći na udaru jednog takvog sistema i da za njih ne važe nikakva ljudska ili demokratska prava", navodi se u saopštenju.\nĐurić je poručio Srbima u pokrajini da treba da znaju da je Srbija garant njihove bezbednosti i dostojanstva i da će se najodlučnije odupreti nastojanjima da se uspostavi dominacija i srahovlada Prištine u većinski srpskim sredinama na Kosovu i Metohiji.\nSrpska lista navela je danas da rаspisivаnjem poternice zа potpredsednikom liste Milаnom Rаdoičićem, Priština imа za cilj da zastrаši sve slobodomisleće Srbe i da pokušаva dа skrene pаžnju sopstvene jаvnosti sа više od 30 sаslušаnih pripаdnikа Oslobodilačke vojske Kosova pred Specijаlnim sudom povodom zločinа nаd srpskim i neаlbаnskim stаnovništvom.\n"Zаto nаjаve o rаspisivаnju poternicа nemаju prаvni znаčаj već predstаvljаju politički nаpаd nа potpredsednikа Srpske liste Milаnа Rаdoičićа, koji nаstаvljа dа se bаvi politikom kojа imа zа cilj zаštitu srpskog nаrodа i njegovog prаvа nа slobodu, mir i rаzvoj nа prostoru Kosovа i Metohije", navodi se u saopštenju.


Japan izdvaja još 302 milijarde dolara za podršku privredi – Bankar.me\nMay 27, 2020 AZIJA, MAKRO, SVE VIJESTI Leave a comment\nPotrošnja u iznosu od 32.500 milijardi jena (302 milijarde dolara) bit će dio programa stimulusa vrijednog 110.000 milijardi jena (1.000 milijardi dolara), prenosi Reuters, pozivajući se na japanske medije.\nOvaj iznos premašuje vrijednost prethodnog povećanja budžetskih rashoda za podršku privredi od 25.600 milijardi jena (240 milijardi dolara), čime će ukupna vanredna sredstva koja je država do sada obećala premašiti 58.000 milijardi jena (540 milijardi dolara), s ciljem da se smanje neagtivni efekti zdravstvene krize na ekonomsku aktivnost.\nRekordni paket mjera\nPovećanje budžetske potrošnje podrazumijeva i izdavanje dodatnih državnih obveznica.\nJapan je u aprilu donio rekordni paket mjera od 117.000 milijardi jena (nešto više od 1.000 milijardi dolara), koji je bio fokusiran na isplatu gotovine domaćinstvima i saniranje direktne štete od pandemije.\nPremijer Shinzo Abe je rekao da će ukupan obim podsticaja iz dva ekonomska paketa premašiti 200.000 milijardi jena (1.860 milijardi dolara), što je oko 40 odsto bruto domaćeg proizvoda (BDP) Japana.\nPOJMOVIekonomija japana Japan\nPrevious Prihodi Alibaba grupe 72 milijarde, dobit 13 milijardi dolara\nSljedeći 2,5 miliona Španaca primaće “osnovni dohodak”


Ako želite da obnovite svoju kuću i date joj moderan stilizovan izgled, onda bi trebalo da uložite u neke dobre komade nameštaja. A kauči su omiljeni komadi nameštaja arhitekata i dizajnera enterijera kada je reč o obnavljanju enterijera kuće.Kauč je savršeni komad koji ne samo da ulepšava, nego i povećava funkcionalnost prostora.\nNijedna moderna dnevna soba nije kompletna bez troseda ili garniture za sedenje. A taj trosed mora dobro da izgleda i pruža udobnost čvrstim tapacirungom. Ako je to ono što tražite, onda bi Sandej mogao biti pravo mesto za pregledanje kolekcije modernih troseda, garnitura za sedenje i stolice, pa i odabir vaših omiljenih komada. I ne samo to, u njihovoj prodavnici ćete dobiti fantastične ponude, tako da sigurnomožete nabaviti nameštajkoji vam se najviše sviđa po neverovatnim cenama.


Za skoro deceniju i po koliko traje postupak legalizacije nelegalnih objekata, u Subotici je legalizovano više od 10.000 objekata. Prema važećem Zakonu o ozakonjenju objekata ("Sl. glasnik RS", br. 96/2015 - dalje: Zakon), koji je na snazi od 27. novembra 2015. godine, legalizovano je više od 300. Svi koji imaju nelegalni objekat, a žele da iskoriste pogodnosti tog Zakona, imaju još par dana da svoj objekat prijave inspekciji.\n"Posle toga će Ministarstvo građevinarstva, saobraćaja i infrastrukture preduzeti sledeće korake: verovatno, s obzirom na to da su oni najavili da neće biti produžetka roka tog popisa, ozakonjenje će i dalje da se vrši, međutim, verovatno će ti privilegovani uslovi, koji su bili do sada precizirani, biti na neki način ukinuti", kaže Vesna Hajnal, sekretarka Sekretarijata za inspekcijske poslove u Subotici.\nOd početka primene Zakona, u Subotici je u proceduru ušlo preko 300 predmeta.\n"Struktura je takva da se to odnosi na porodične stambene kuće, na pomoćne objekte, na dogradnje razne koje su rađene, manje ili veće, ali vlasnici žele da iskoriste ovu priliku i tako da kažem pod povoljnijim uslovima pokušavaju da završe taj postupak", ističe Zoran Ćopić, sekretar Sekretarijata za građevinarstvo u Subotici.\nIzvor: Vebsajt RTV, Boris Šuman, 26.09.2016.


Veselji traži suspenziju taksi - Ekonomija - Dnevni list Danas\nPočetna » Ekonomija » Veselji traži suspenziju taksi\nVeselji traži suspenziju taksi\nPredsednik Skupštine Kosova Kadri Veselji ponovio je danas zahtev za tromesečnu suspenziju taksi na robu iz Srbije i BiH, kako bi se pružila mogućnost za dijalog i da se ne Kosovo bi suprotstavljalo strateškim interesima SAD i zapadnih partnera, prenosi RTK.\n0Piše: FoNet 15. februara 2019. 15.54\nOcenjujući da je „taksa bila pravedna i suverena državna odluka u uslovima kada je Srbija činila brutalnu diplomatsku agresiju na Kosovo“, Veselji je rekao da se pri toj odluci ostaje „do kraja“, ali da na njegov stav utiču jasni zahtevi SAAD i Zapada da se obezbedi istorijski dijalog sa jasnim zapadnim ciljevima.\n„Mi moramo suspendovati taksu samo za određeni period od 120 dana, sa ciljem da budemo na strani SAD i Zapada i da pružamo priliku Srbiji za istorijski zajednički sporazum „, rekao je Veselji u svom govoru na 49. godišnjicu osnivanja Univerziteta u Prištini, prenosi RTKlive. On je rekao kako ne želi i neće dozvoliti „da bilo ko u našoj politici dozvoli da SAD i EU budu protiv nas, a još manje na strani Srbije“.\nVeselji je rekao kako „uvođenje takse ne trebalo da ostavlja utisak“ da je Priština protiv dijaloga. „Tokom mog političkog angažmana svedok sam da smo pobedili svaki put kada smo bili sa Sjedinjenim Državama. Moj stav je jasan: ni na koji način ne bi trebalo da prekršiti principe naše države, naše dostojanstvo kao države, ali istovremeno moramo biti fleksibilni i ne dovoditi u pitanje partnerstvo s najvećim saveznikom – SAD“, rekao je Veslji.\nOn je naglasio da se Kosovo i njegov suverinetet ne brani „ignorisanjem Amerike i njenih strateških interesa u regionu, jer su to i naši nacionalni interesi“. „Usamljeni nećemo stići nikuda“, poručio je Veselji, a prenosi RTK live.\nKadri Veselji, Kosovo i Metohija, taksePriština\nTači: Udovoljiti zahtevu SAD za hitno ukidanje takse


DRUGA PERSPEKTIVA: SEKSUALNOST OSOBA SA INVALIDITETOM – uhvati film novi sad festival koji menja perspektivu\n„I osobe sa invaliditetom su seksualna bića, koja imaju iste potrebe i želje kao i osobe bez invaliditeta“, zaključak je tribine Druga perspektiva: osobe sa invaliditetom i seksualnost, održane 23. septembra u okviru filmskog festivala „Uhvati sa mnom ovaj dan/Uhvati film“ u Kulturnom centru Novog Sada. Na tribini su govorili glumac Erwin Aljukić, blogerka i pravnica Snježana Jolić, kao i Svjetlana Timotić, predsednica organizacije „Iz kruga Vojvodina“.\nNa početku tribine, moderatorka Marijana Ramić, pročitala je odgovore u okviru ankete o seksualnosti i partnerskim vezama osoba sa invaliditetom, koja je obavljena među mladima.\nIako su odgovori uglavnom bili stereotipni i ljubav osoba sa invaliditetom uvećavali, učesnici tribine složili su se da se mladi u našem društvu slabo susreću sa temom seksualnosti osoba sa invaliditetom, pa ovakvi rezultati ankete i ne čude. Ipak, Snježana je primetila da postoji značajan napredak u razumevanju partnerskih veza osoba sa invaliditetom nego ranije, a Erwin je dodao da je potrebno više role model-a u javnosti kako bi društvo shvatilo da se te veze ne razlikuju od veza osoba bez invaliditeta.\n„Jedini problem je što ovakvi razgovori ostaju među nama koji to već znamo“, rekao je Erwin i primetio da je ovu temu potrebno približiti ljudima posredstvom medija, koji očigledno ne smatraju da je to od velike važnosti.\nSve troje su se prisetili puta spoznaje lične seksualnosti i složili se da je na njih mnogo uticalo to što, tokom njihovog školovanja, nije postojalo inkluzivno obrazovanje, te do fakulteta nisu ozbiljnije razmišljali o tome kako ih ljudi bez invaliditeta doživljavaju kada je u pitanju fizička privlačnost. Erwin je život do gimnazije slikovito opisao kao zatvor kog nije bio ni svestan i dodao da je tek u pozorišnoj grupi, kada je otkrio nešto u čemu je dobar, upoznao sebe, dobio na samopouzdanju i konačno prestao da se upoređuje sa drugima.\n„Mi sliku o sebi i sopstvenoj seksualnosti gradimo na tome kako se društvo odnosi prema nama“, zaključila je Svjetlana.\nSeksualnost je inače tabu tema, a ako govorimo o seksualnosti osoba sa invaliditetom, onda je ta tema još zatvorenija. Ono što se često zanemaruje jeste kulturološki uticaj koji umnogome može otežati proces samoprihvatanja.\n„U manjim sredinama, žene sa invaliditetom – iako su se udale i postale majke – trpe diskriminaciju i nasilje, jer misle da to zaslužuju zato što imaju invaliditet“, rekla je Snježana i dodala: „Nasilje ne trpiš zato što imaš invaliditet, nego zato što pored sebe imaš nasilnika.“\nU našem društvu, osobe sa invaliditetom imaju potrebu da se stalno dokazuju, da stalno budu iznad proseka kako bi bile jednake ljudima bez invaliditeta. Ukoliko ne postoji podrška porodice i prijatelja, ni od koga se ne može očekivati da tek tako izgradi samopouzdanje, imao on invaliditet ili ne, složili su se gosti tribine.\nMeđutim, upravo tribine poput ove imaju za cilj da konačno naučimo da prihvatimo sami sebe.\n← Previous Previous post: Srž filma je poruka – izveštaj sa tribine osobe sa invaliditetom u filmu\nNext → Next post: Filmske radionice – osnove filmskog jezika


SZO upozorila da se omikron širi do sada neviđenom brzinom\nSvetska zdravstvena organizacija (SZO) saopštila je na redovnom brifingu da se novi soj korona virusa, omikron, širi brže od drugih. Omikron je prvi put registrovan u Južnoafričkoj Republici, ali ga sada već ima u 77 zemalja.\nDirektor SZO Tedros Gebrejesus kaže da omikron ne treba smatrati “blagim”.\n“Omikron se širi do sada neviđenom brzinom u odnosu na druge sojeve. Iako izaziva manje ozbiljnu bolest, veliki broj zaraženih može ponovo da preplavi zdravstveni sistem”.\nVakcine protiv kovida su se pokazale nešto manje efikasnim u sprečavanju razvoja ozbiljne bolesti, ali i dalje pružaju “značajnu zaštitu”, rekao je direktor SZO.\n“Rezultati koji pristižu pokazuju da su vakcine nešto malo manje efikasne u sprečavanju teške kliničke slike i smrti, kao i u sprečavanju zaražavanja”, kazao je Tedros, bez iznošenja detalja.\nStudija sprovedena u Južnoafričkoj Republici pokazala je da su Fajzerove vakcine, u slučaju omikrona, manje efikasne u sprečavanju zaražavanja i hospitalizacije.\nDirektor SZO za vanredne situacije Majk Rajan ocenio je da vakcine i dalje pružaju značajnu zaštitu od ozbiljne bolesti.\n“Pitanje je koliko nas štite, ali trenutno spasavaju živote od svih ostalih sojeva”.\nRajan je ocenio da će broj zaraženih porasti u narednim nedeljama, s obzirom na brzinu kojom se omikron širi.\nBuster doze vakcina mogu da obuzdaju širenje kovida, napomenuli su u SZO.\n“Ali, to je pitanje prioriteta. Važan je redosled. Ako date buster vackine onima koji su u manjem riziku da se ozbiljno razbole, ugrožavate živote onih koji su u većem riziku i koji i dalje čekaju na prvu dozu vakcine. Sa druge strane, davanje trećih doza ljudima u visokom riziku važnije je od davanje prvih doza onima koji nisu u opasnosti”, kazao je Tedros Gebrejesus.\nTedros je istakao da su neke zemlje svim punoletnim stanovnicima ponudile buster vakcinu i dodao da je SZO zbog toga zabrinuta, jer će takva raspodela vakcina samo pojačati globalnu nejednakost.


Turska najoštrije osudila teroristički napad YPG/PKK/SDG na bolnicu u Afrinu | TRT Bosanski\nMinistarstvo vanjskih poslova Turske najoštrije je osudilo teroristički napad koji je izveo PKK/YPG/SDG iz Tel Rifata na sirijski grad Afrin u kojem je poginuo veliki broj civila, uključujući zdravstvene radnike.\nNavodi se da je PKK/YPG/SDG ovim još jednom pokazala svoj karakter terorističke organizacije i krvavo lice te da se ne libi izvoditi napade na nevine civile i zdravstvene radnike koji neumorno rade na služenju sirijskom narodu u svim okolnostima.\n"Neka je rahmet dušama poginulih. Želimo brz oporavak povrijeđenima", navodi se u saopćenju.\nUpućen je apel međunarodnoj zajednici da uvidi činjenice i da prestanu sa podrškom ovoj terorističkoj organizaciji koja djeluje pod različitim imenima.\n"Ponavljamo još jednom da ćemo odlučno nastaviti borbu uvijek i svugdje protiv svih terorističkih organizacija koje predstavljaju prijetnju našoj nacionalnoj sigurnosti i sirijskim civilima".\nUred guvernera Hataya objavio je da se broj civila ubijenih u napadu na bolnicu u Afrinu od strane terorističke organizacije YPG/PKK/SDG povećao na 13, a broj povrijeđenih na 27.\nTagovi: #teroristički napad , #afrin , #turska


KROZ KRUŽNI TOK BRŽE I SIGURNIJE: Počela izgradnja jedne od najvećih raskrsnica u gradu | Novosti.RS\nIZGRADNjOM jedne od najvećih raskrsnica sa kružnim tokom na području Novog Sada, lociranoj na zrenjaninskom putu kod skretanja ka Rafineriji i Šangaju, biće omogućen brži protok vozila na toj izuzetno frekventnoj deonici i povećana bezbednost učesnika u saobraćaju, ističu u JP "Putevi Srbije" koje je investitor radova započetih ovih dana vrednih 149,3 miliona dinara, bez PDV.\nNova raskrsnica državnog puta prvog B reda i Puta šajkaškog odreda, na kojoj je saobraćaj do sada bio regulisan semaforima, trebalo bi da bude završena i puštena u saobraćaj do kraja ove godine.\nNa osnovu projektne dokumentacije koju je sačinio novosadski "Via inženjering", radove izvodi "Bačkaput", takođe iz Novog Sada, čiji su radnici i mehanizacija počeli da u prvoj fazi rekonstruišu desnu kolovoznu traku, posmatrano iz smera Zrenjanina.\nObilaznica Radovi na saobraćajnici na ulazu u Novi Sad , Foto N. Karlić\n- Buduća kružna raskrsnica je projektovana da zadovolji trenutno saobraćajno opterećenje na državnom putu, kojim prođe više od 20.000 vozila na dan i prognozirano saobraćajno opterećenje za narednih 20 godina - navode, za "Novosti", u "Putevima Srbije".\nUz povećanje kapaciteta i bezbednosti učesnika u saobraćaju, rekonstrukcijom postojeće semaforizovane raskrsnice i pretvaranjem u kružnu skraćuje se vreme prolaska kroz nju.\nU ZONI gradilišta vozila se preusmeravaju sa dve razdvojene na jednu kolovoznu traku. - Postavljene su odgovarajuća saobraćajna signalizacija i oprema - navode u "Putevima Srbije".\n- Biće takođe stavljena u funkciju i saobraćajna veza opštinskog puta Novi Sad - Kać (pored Šangaja), koja je uspostavljena nedavnom izgradnjom nadputnjaka preko auto-puta Subotica - Novi Sad - Beograd.\nNova raskrsnica omogućiće i kvalitetno opsluživanje postojećih i budućih sadržaja radnih zona koje su locirane u neposrednoj blizini.\nNovi Sad Izgradnja raskrsnica bezbednost učesnika u saobraćaju\n07:33 DANAS NAM STIŽE MILION DOZA: Vučić dočekuje veliku pošiljku kineske vakcine, masovna imunizacija u Srbiji\nDANAS NAM STIŽE MILION DOZA: Vučić dočekuje veliku pošiljku kineske vakcine, masovna imunizacija u Srbiji


Produžen rok za podnošenje prijava na otvoreni poziv za prijave potencijalnih subjekata direktnog pristupa Zelenog klimatskog fonda - Klimatske promene\nProdužen rok za podnošenje prijava…\nMinistarstvo poljoprivrede, šumarstva i vodoprivrede Republike Srbije kao nacionalno ovlašćeno telo (NDA) za Zeleni klimatski fond objavljuje Javni poziv za podnošenje prijava potencijalnih subjekata direktnog pristupa Zelenog klimatskog fonda (GCF).\nOtvoreni poziv ima za cilj da identifikuje potencijalne subjekte direktnog pristupa (DAE) koji su zainteresovani da učestvuju u procesu određivanja prioriteta i odabira najpogodnijeg subjekta koji bi mogao da podrži zemlju kao akreditovani entitet za direktni pristup od strane Zelenog klimatskog fonda, da razvije, implementira i/ili nadgleda projekte/programe finansirane sredstvima GCF-a u skladu sa GCF programom za Srbiju.\nOvaj poziv je otvoren za svako javno ili privatno pravno lice zainteresovano za učešće u procesu prioritizacije akreditacije subjekata direktnog pristupa kandidata. Sve zainteresovane institucije na nacionalnom, regionalnom i lokalnom nivou iz grupa zainteresovanih strana uključujući akademske institucije, nacionalne/lokalne vlasti, javna i privatna preduzeća, organizacije civilnog društva (OCD) i druga pravna lica sa kapacitetima i stručnošću za sprovođenje investicija finansiranih iz eksternih i /ili domaći izvori imaju pravo da se prijave.\nPoziv za podnošenje prijava zvanično je objavljen 26. novembra 2021. godine. Zainteresovani subjekti mogu iskazati svoje interesovanje putem mejla ivan.todorovic@fao.org kako bi dobili prijavne formulare. Rok za podnošenje popunjenih prijavnih formulara je 31. januar 2022. godine.\nUkupan proces, način prijave i sve ostale potrebne informacije možete pronaći u ovom dokumentu (link)\nKategorije: Izdvajamo, Vesti 30. decembra 2021.\nPrethodnoPrevious post:Nastavak obuka za korišćenje MRV informacionog sistema


Pitanje pasa lutalica se u BiH nažalost još uvijek uglavnom ne tretira u skladu sa zakonima niti kao važno sigurnosno, zdravstveno i pitanje za dobrobit i ljudi i pasa, navode iz fondacije Dogs Trust.\nIz fandacije kažu da problem dođe u fokus pažnje samo povremeno kada eskalira do te mjere da se poveća broj incidenata sa psima. Hitne i ad hoc reakcije na ovakve incidente, a do kojih kroz uspostavu zakonskog sistema ne bi ni došlo, ponekad su nehumane i nezakonite, čak i prema psima koji ne predstavljaju rizik.\nU društvu u kojem svakim danom imamo sve više vlasnika pasa, izvjesno je da je nadzor nad njima, ali i svim drugim držaocima pasa (uzgajivačima, lovcima, azilima, pansionima, aktivistima…), ne samo važno pitanje, nego da predstavlja i neophodnu zakonsku obavezu nadležnih vlasti, kažu iz Dogs Trusta.\nDodaju da je nedovoljna inicijativa odgovornih u osiguravanju dosljednog provođenja državnog Zakona o zaštiti i dobrobiti životinja i uvezivanju zakonskih mjera u samoodrživ, efikasan i human sistem za upravljanje populacijom pasa, za posljedicu ima kontinuiran dolazak novih pasa na ulice gdje niko o njima ne može brinuti, i gdje je zdravlje i sigurnost i ljudi i pasa ugrožena. Česta je i zloupotreba pasa u svrhu neprijavljene zarade, pri čemu se riskira ne samo širenje bolesti, već i dobrobit ove plemenite životinje.\n– Upravo jedan ovakav slučaj koji s velikim žaljenjem i osudom koristimo kao jeziv podsjetnik nedovoljne inicijative odgovornih institucija, desio\nse tokom ljeta ove godine u nelegalnom skloništu na Nišićima, a gdje je preko 40 pasa izgubilo život u stravičnoj patnji koju teško ko može i\nzamisliti, boraveći preko 2 mjeseca u ekstremno neuslovnom prostoru bez zraka i na temperaturama koje su u unutrašnjosti dosezale i do 70\nstepeni – kazali iz fondacije.\nPrijavite neadekvatan odnos prema životinjama\nPodsjećaju da se informaciju sa videom snimcima koje, uz upozorenje da se radi o iznimno uznemirujućem sadržaju, mogu pogledati na jednom broju web portala. Informacije o ovome dobili su od aktivista jednog lokalnog udruženja potvrdila ih je i Veterinarska inspekcije Kantona Sarajevo koja je i intervenisala na terenu.\n– Kao jedna od najvećih organizacija za dobrobit pasa, i akter koji u BiH već dugi niz godina kroz svoje programe dobrovoljno, ali značajno, pomogao upravo rješavanju problema napuštenih pasa na zakonski, human, sistemski i trajan način, ovim putem još jednom pozivamo nadležne lokalne vlasti i inspekcije da hitno pojačaju nadzor i inicijativu da se mjere Zakona uvežu u Sistem i da se osigura njihovo trajno provođenje. Ovaj problem nije nastao preko noći, pa se ne može tako ni riješiti, a ključ eliminiranja rizika za ljude, i istovremeno sprečavanja monstruoznosti prema nedužnim životinjama, jeste u dosljednoj provedbi Zakona i uspostavi Sistema kakvog imaju sve lokalne zajednice u EU, a kojoj i BiH teži”, navode u saopćenju.\nIz fondacije ističu da je isključiva odgovornost na lokalnim vlastima, ali da svi možemo pomoći u skladu sa svojim mogućnostima; od medija koji mogu važnost pitanja podići na viši nivo, do građana koji mogu zahtijevati od svojih lokalnih vlasti da se aktiviraju u ovom smislu.\n– Ako primijetite neadekvatan odnos prema životinjama, ili bilo kakvu situaciju rizičnu vezanu za životinje, obratite se lokalnoj veterinarskoj inspekciji kao prvoj odgovornoj instanci. Ako želite saznati više o Zakonu i sistemskom rješenju na jednostavan način, te se i sami upoznati kako svako od nas može i pojedinačno pomoći, posjetite naše kanale, a možete se prijaviti da postanete član naše BFF aktivnosti, i tako kroz edukaciju svojih prijatelja pomognete ovom pitanju i našem radu – kazali su iz fondacije Dogs Trust.


RYANAIR OBNAVLJA LETOVE IZ NIŠA – Ryanair's Corporate Website\nRyanair, evropska avio-kompanija broj jedan, danas 2. avgusta obnovio je danas letove iz Niša ka Berlinu, posle 4 meseca pause prouzrokovane pandemijom virusa COVID-19. Berlin je tako prva linija Ryanair-a koja se realizuje u letnjem redu letenja. Linija do Malte se očekuje sredinom avgusta meseca kada njivoga vlada skine restrikcije za putovanja.\nOlga Pawlonka predstavnica Ryanair-a izjavila je:\n„ Ryanair-a sa zadovoljstvom objavljuje da nastavlja sa operacijama u Srbiji nakon 4 meseca. Let iz Niša za Berlin predstavlja prvu liniju Ryanair-a za letnju sezonu 2020 iz Srbije.\nKako bismo proslavili svoje prve letove posle pauze zbog COVID – a, pokrenuli smo prodaju sedišta sa cenama karte za samo 26,99€ u jednom smeru, za putovanja do oktobra 2020. godine, koje moraju biti rezervisane do srede u ponoć (5. avgusta). S obzirom da će sedišta po ovim cenama brzo biti prodata, putnici bi trebalo da se što pre prijave na www.ryanair.com i izbegnu da propuste ovu priliku. “\nAerodromi Srbije – direktor sektora aerodroma u Nišu Konstantin Veliki Dušan Knežević rekao je:\n„Radujemo se povratku -a u Niš, jer ovo povećava broj destinacija sa aerodroma Konstantin Veliki Veliki u Nišu.\nPodsećamo sve putnike da poštuju preporučene mere prevencije u cilju sprečavanja širenja zarazne bolesti COVID – 19, kao i da se detaljno informišu pre puta kod nadležnih službi o načinu i uslovima putovanja u Nemačku. “


JAVNI POZIV za subvencioniranje rjesavanja stambenog pitanja mladih – Fond Kantona Sarajevo za izdradnju stanova\nNa ovaj način će sa pozicije Ministarstva prostornog uređenja, građenja i zaštite okoliša za ovu godinu na ime subvencioniranja rješavanja stambenog pitanja mladih kandidatu sa rang liste biti isplaćen iznos od 10.000 KM.\nNa osnovu raspisanog javnog poziva, kandidati koji ispunjavaju uslove navedene u pozivu, mogu se prijaviti za subvencioniranje.Oni, između ostalog, ne mogu biti stariji od 35 godina i moraju najmanje tri godine živjeti na području Kantona Sarajevo. Kriteriji za određivanje broja bodova su njihova starosna dob, stepen stručne spreme, broj članova porodičnog domaćinstva, deficitarni kadrovi, priznati naučni radovi, kulturni nastupi, članovi porodice šehida, poginulog ili nestalog borca, stepen invalidnosti. Komisija koju formira Ministarstvo prostornog uređenja i zaštite okliša KS će na osnovu kriterija navedenih u Odluci, izvršiti bodovanje kandidata i formirati nacrt rang liste koju nakon provjere žalbi utvrđuje resorni ministar, te ona postaje konačna. Na osnovu liste, ministar daje prijedlog odluke sa imenima i prezimenima kandidata, brojem njihovih bodova i iznosom novčanih sredstava, te ga dostavlja Vladi na usvajanje, poslije čijeg odobravanja Ministarstvo vrši uplatu sredstava kandidatima na ime subvencioniranja rješavanja stambenog pitanja.


Vrnjačka Banja opredelila pet miliona dinara za poljoprivredne proizvođače - Finansiranje | Agroklub.rs\nNajviše je opredljeno, 3.600.000 dinara, za investicije u fizičku imovinu poljoprivrednih gazdinstava - opština subvencioniše 40 odsto od prikazane vrednosti investicije, u skladu sa Javnim pozivom i kriterijumima koje određuje Komisija za poljoprivredu.\nU okviru programa za pomoć poljoprivrednim gazdinstvima opština Vrnjačka Banja za 2021. godinu, planirala je sredstva u iznosu od 5.000.000 dinara. Program mera podrške za sprovođenje poljoprivredne politike i politike ruralnog razvoja opštine Vrnjačka Banja za 2021. godinu, usvojen je od strane Ministarstva poljoprivrede, šumarstva i vodoprivrede, ističe se na zvaničnom sajtu opštine.\n800.000 dinara za regresiranje veštačkog osemenjavanja priplodnih životinja (opština subvencioniše po svakom podnetom grlu 2.000 dinara):\n3.600.000 dinara za investicije u fizičku imovinu poljoprivrednih gazdinstava (opština subvencioniše 40 odsto od prikazane vrednosti investicije, u skladu sa Javnim pozivom i kriterijumima koje određuje Komisija za poljoprivredu):\n600.000 dinara za promotivne aktivnosti, gde su uključeni sajmovi, manifestacije izložbe.\nVrnjačka banja Subvencije Konkurs za poljoprivredu Nabavka opreme Investicije u fizičku imovinu


Živić: Sektor živinarstva će imati podršku MPŠRR-a • RTK\nŽivić: Sektor živinarstva će imati podršku MPŠRR-a\nMinistarka poljoprivrede, šumarstva i ruralnog razvoja, Dijana Živić u pratnji zamenika Jetona Eminija, posetila je farmera Gezima Zeku u opštini Uroševac, gde su pažljivo pratili uslove u kojima farmer razvija poljoprivredne aktivnosti, saopšteno je iz ovog ministarstva.\nKako se navodi ministarka Živić ih je detaljnije informisala o Programu za direktna plaćanja i Programu poljoprivrede i ruralnog razvoja MPŠRR za ovu godinu i pozvala da se prijave u ovim programima kroz koje će proširiti podršku za mnoge sektore poljoprivrede, a time i uticajem za otvaranje novih radnih mesta.\nOna je naglasila da institucionalna podrška neće nedostajati da im se pruže još veće mogućnosti da prošire svoje poljoprivredne aktivnosti kroz investicione grantove.\nFarmer Gezim Zeka, koji se bavi sektorom živine-peradi i na svojoj farmi ima 2400 kokošaka, pokazao je da se razvoj ove aktivnosti proširio iz godine u godinu. On je naglasio da je podrška ovom sektoru neophodna.\nInače, MPŠRR tokom ove nedelje otvorila period za prijavu projekata za poljoprivredu i ruralni razvoj, sa fondom od oko 20 miliona evra.


Malavi legalizovao upotrebu kanabisa - AgroSmart\nParlament Malavija je u četvrtak usvojio zakon koji dozvoljava uzgajanje kanabisa u medicinske i industrijske svrhe.\nMinistar poljoprivrede Malavija Kondvani Nankumva izjavio je da će legalizacija doprineti ekonomskom rastu i povećati izvoz u vreme kada on opada.\nDok su poslanici diskutovali o zakonu, policija je u gradu Nkotakota spaljivala tri tone marihuane zaplenjene od dilera prošle godine.\nNovi zakon predviđa osnivanje Regulatorne uprave za kanabis koja će odobravati licence za uzgajanje, prodaju, izvoz i distribuciju. Takođe će davati dozvole firmama i institucijama za obavljanje naučnih istraživanja.\nOsobama koje nelegalno uzgajaju, čuvaju i distribuiraju kanabis preti kazna do 25 godina zatvora i novčana kazna od oko 70.000 dolara.\nAktivisti navode da borba za legalizaciju kanabisa datira još iz 1992. godine kada su tokom tranzicije iz jednopartijskog sistema rastafarijanci počeli da se pojavljuju u javnosti kako bi prikazali koristi od kanabisa.


Ne zaboravite sjedišta za djecu: U saobraćajkama u Srbiji stradalo četvoro mališana | BL Portal\nNa putevima u Srbiji u saobraćajnim nezgodama od početka godine stradalo je četvoro djece, rečeno je na sjednici Tijela za koordinaciju poslova bezbjednosti saobraćaja na putevima.\nNa sjednici, kojoj je kao rukovodilac tog tijela prisustvovao ministar unutrašnjih poslova Srbije Aleksandar Vulin, istaknuto je da je zbog toga neophodno pojačano raditi na podizanju svijesti vozača o upotrebi sjedišta za djecu i poštovanju saobraćajnih propisa.\nVulin je rekao da su pojačana kontrola saobraćaja i veće prisustvo saobraćajne policije povećali bezbjednost na ulicama, ali da je uprkos tome za sprečavanje saobraćajnih nezgoda potrebna visoka svijest i odgovornost svakog pojedinca, saopšteno je iz MUP-a Srbije.\n“Na svakom pojedincu je da bude savestan i odgovoran, da ne seda u auto pod dejstvom alkohola i narkotika, da poštuje ograničenu brzinu kretanja i sve saobraćajne propise, kao i da zaštiti dete tako što će ga staviti u sedište, te da vezuje pojas. Samo na taj način štiti i sebe i živote drugih”, rekao je Vulin.\nDirektor policije Vladimir Rebić istakao je da je 2020. godine zabilježen najmanji broj poginulih u saobraćajnim nezgodama od kada se prati stanje bezbjednosti saobraćaja na putevima u Srbiji.\nRebić je dodao da je u prva tri mjeseca ove godine, u odnosu na isti period prethodne, zabilježeno smanjenje broja stradalih i povrijeđenih.\nDirektor Agencije za bezbjednost saobraćaja Duško Pešić je predložio da se u okviru ovog tijela formira radna grupa za unapređenje bezbjednosti djece.\nOn je dodao da bi ta grupe trebalo razmotriti ideju da se u vrtićima, osnovnim i srednjim školama uvede saobraćajno vaspitanje u okviru koga će se djeca edukovati bezbjednom ponašanju u saobraćaju, ali je isto tako istakao da je neophodno konstantno podizanje svijesti i kod roditelja.\nTakođe je predložio da se u okviru ovog tijela formira i radna grupa za unapređenje djelovanja i koordinacije hitnih službi nakon saobraćajnih nezgoda, kako bi se pravovremeno reagovalo i ukazala pomoć povrijeđenima.\nTags: saobraćajne nezgode, Srbija, Tijelo za kordinaciju poslova


You are at:Home»ILIJAŠ»Općina Ilijaš: Čestitka povodom Međunarodnog dana mladih\nGeneralna skupština Ujedinjenih naroda je 1999. godine donijela rezoluciju o proglašenju Međunarodnog dana mladih te se on kontinuirano obilježava svake godine 12. augusta sa ciljem da mladi pokažu svoj potencijal, znanje, da svojim idejama, entuzijazmom, aktivnostima i svojom snagom privuku pažnju na važna pitanja koja se tiču kvalitete života mladih i drugih globalnih pitanja.\nOpćina Ilijaš pozitivan je primjer lokalne zajednice, koja kreira i provodi politike koje pružaju podršku mladim ljudima i ulažu u razvoj zajednica u kojim mlada osoba može živjeti, napredovati i biti odgovoran/na građanka bh. društva te je u julu 2020. godine dobila priznanje za ukupan doprinos na unapređenju položaja mladih u Bosni i Hercegovini u kategoriji Lider u podršci razvoju potencijala mladih.\nOpćina Ilijaš ovim putem čestita Međunarodni dan mladih svim mladima koji svojim znanjem, idejama i aktivnostima doprinose unaprijeđenju politika za mlade te poboljšanju kvalitete života svih građana općine Ilijaš.\nPrevious ArticleHistorija: Prije tačno 66 godina odigran prvi zvanični sarajevski derbi\nNext Article U Kantonu Sarajevo 32 nova slučaja zaraze koronavirusom


Dan slobode medija: “Pet minuta gromoglasne tišine” novinara Insajdera | Insajder\nDan slobode medija: “Pet minuta gromoglasne tišine” novinara Insajdera\nNezavisni mediji snagu dobijaju od javnosti za koju rade, a zauzvrat omogućavaju toj istoj javnosti da učestvuju u demokratskim procesima - ovo je deo objašnjenja Ujedinjenih nacija o značaju Svetskog dana slobode medija, koji se obeležava danas. Zbog činjenice da u Srbiji nije uspostavljen okvir u kojem je moguć slobodan rad medija, kao i da su ocene stanja u medijima sve lošije, redakcija Insajdera i ove godine će se priključiti međunarodnoj akciji “Pet minuta gromoglasne tišine” i u pet do 12 zamračiti ekran na svom sajtu.\nSrbija se obavezala da će raditi na uspostavljanju ovih preduslova. U međuvremenu, kada je reč o ispunjavanju ovih obaveza, Srbija prema ocenama međunarodnih institucija i udruženja pada sve niže.\nPrema analizi novinara Insajdera, mediji koji promovišu odgovorno novinarstvo ozbiljno su ugroženi iz više razloga:\nOve činjenice ujedno su i razlog da se i danas priključimo međunarodnoj akciji "Pet minuta gromoglasne tišine" tako što ćemo zamračiti naslovnu stranu sajta od 11.55 do 12 sati.\nPoziv za učešće u ovoj akciji uputila su juče gotovo sva srpska novinarska udruženja, kako bi nadležne i najširu javnost još jednom upozorili na težak položaj novinarske profesije, medija i medijskih radnika u Srbiji.\nU kakvom su položaju srpski mediji govori i ocena Reportera bez granica, koji su Srbiju uvrstili u grupu “nebezbednih” zemalja za bavljenje novinarstvom. Prema izveštaju te međunarodne ogranizacija, Srbija je u pogledu medijskih sloboda pala za čak 14 mesta u odnosu na prošlu godinu.\nEvropska komisija je u svom poslednjem izveštaju za Srbiju takođe navela da su zabrinjavajući slučajevi pretnji, zastrašivanja i nasilja nad novinarima, te da su presude u ovakvim slučajevima “i dalje retke”. Dodaje se da po pitanju slobode izražavanja “opšte okruženje i dalje nije pogodno za ostvarivanje ovih prava”.


Čavara: Vlada i Parlament ubrzano će rješavati pitanja u vezi s EU – dijalogin.tv\nnovinar Objavljeno 20/11/2016\nPredsjednik Federacije BiH Marinko Čavara na današnjem sastanku s predstavnicima izvršne i zakonodavne vlasti u Federaciji poručio je da će Vlada i Parlament FBiH ubrzano rješavati pitanja u vezi s Evropskom unijom.\nČavara je inicirao današnji sastanak iz razloga što u Federaciji treba donijeti važne zakone i ispuniti druge obaveze nakon što su prošli lokalni izbori u BiH, a političke nesuglasice izmirene.\nPotpredsjednik Federacije Milan Dunović je rekao da se razgovaralo o operativnim stvarima funkcioniranja vlasti, te izrazio zadovoljstvo što je bio učesnik sastanka predstavnika aktuelne većine, što ranije nije bio slučaj.\nSastanku su prisustvovali i dopredsjednica FBiH Melika Mahmutbegović, federalni premijer Fadil Novalić s dopremijerima Jelkom Milićević i Veskom Drljačom, te rukovodstva oba doma Federalnog parlamenta. (Dijalogin/Fena)\nU Sarajevu otvoreni „Dani palestinske kulture u BiH“\nTotal Visits: 3.218.356


ODBOJKAŠICE BIJU ODLUČUJUĆU BITKU ZA TOKIO Selektor Terzić: Biće teško, imamo mnogo problema\nU Vroclavu sve ide po planu za naše odbojkašice koje su zabeležile dve pobede na kvalifikacionom turniru za Olimpijske igre. Da bi čekirale vize za Tokio, ostalo im je da pobede ove nedelje od 20.30 domaćina Poljsku.\nSelektor Srbije Zoran Terzić je, kao i obično, optimističan, ali i oprezan.\n- Neke stvari smo radili bolje protiv Portorika nego u prvom meču sa Tajlandom, ali i dalje ima mnogo problema u igri za koje će biti potrebno malo više vremena da se reše. Poljska je znatno ozbiljniji protivnik nego prva dva. Mislim da će biti zaista teško, pogotovo što se igra pred punom halom – zna se kako one igraju u tim situacijama i sigurno će učiniti sve da nas pobede. Iskreno se nadam da ćemo odigrati najbolji meč na turniru, ne mora naš maksimum, ali mora bolje, i nadam se da će to biti dovoljno za pobedu - rekao je Terzić.\nTijana Bošković je optimista po pitanju plasmana u Tokio.\n- Trudile smo se da maksimalno ozbiljno shvatimo utakmicu protiv Portorika, funkcionisali su svi elementi u igri, bile smo dominantne. Dobro je što se nismo umorile pred važan sudar sa Poljskom – biće velika borba, prvenstveno zato što se igra pred njihovom publikom. One su u Ligi nacija pokazale veliki kvalitet, da mogu da igraju na vrhunkom nivou, ali nadam se da ćemo igrati još bolje i da ćemo izboriti vizu za Tokio - ističe Boškovićeva.\nKvalifikacioni turnir za Olimpijske igre\nŽenska odbojkaška reprezentacija Srbije u petak putuje u Rimini, gde će od 25. maja do 27. juna igrati u Ligi nacija u zaštitnom balonu.\nPrvi korak odbojkašica Zvezde ka odbrani titule, povele u finalu protiv Spartaka\nOdbojkašice Crvene zvezde povele su protiv Spartaka iz Subotice u finalu plej-ofa prvenstva Srbije, pošto su u prvom meču u hali Šumice slavile sa 3:1 (23:25, 25:21, 25:21, 25:16).\nODBOJKAŠICE VAS ČEKAJU! Počela prodaja ulaznica za turnir Svetske lige u Beogradu\nPočela je prodaja ulaznica za utakmice 4. grupe prvog vikenda Lige nacija za odbojkašice koje će se odigrati od 21. do 23. maja u u dvorani "Aleksandar Nikolić" u Beogradu.\nPrvi trofej u istoriji: Odbojkašice Vizure ubedljive protiv TENT-a za Kup\nOdbojkašice Vizure osvojile su Kup Srbije, pošto su pobedile TENT sa 3:0 (25:23, 25:17, 25:22) pred oko 1.600 gledalaca.\nUSPEŠNA PROVERA Odbojkašice Srbije pobedile Bugarsku posle maratona u prvom prijateljskom meču u Banjaluci\nOdbojkašice Srbije su ovog četvrtka odigrale prvi prijateljski meč protiv Bugarske u Banjaluci u sklopu priprema za Svetsko prvenstvo (od 29. septembra do 20. oktobra) i slavile su sa 3:2 (25:22, 25:17, 23:25, 23:25, 16:14).


Vojna saradnja Srbije i Turske - Sputnjik Srbija\n15:13 28 Maj 2020\n16:05 08.03.2016 (osveženo 16:14 08.03.2016) Preuzmite kraći link\nPlan bilateralne vojne saradnje za 2016. godinu između Ministarstava odbrane Srbije i Turske potpisan je u Beogradu.\nTaj dokument su potpisali načelnik Uprave za međunarodnu vojnu saradnju kapetan bojnog broda Milan Konjikovac i izaslanik Ministarstva odbrane Turske pukovnik Hakan Bajramlik koji su konstatovali da je saradnja u oblasti odbrane razvijena i da treba iskoristiti potencijale za njeno unapređenje.\nKonjikovac je naglasio da je zajednički zadatak pronalaženje modaliteta za dodatno unapređenje saradnje u oblastima vojnog obrazovanja, kao i vojno–ekonomske saradnje „i eventualno zajednički nastup na trećim tržištima“.\nBajramlik je potvrdio opredeljenje Turske za proširenje saradnje i stvaranje vidljivijih rezultata u oblasti odbrane, prenelo je Ministarstvo odbrane Srbije na svom sajtu.\nOcenjuje da saradnja turskih kompanija sa kragujevačkim „Tehničko–remontnim zavodom“ i čačanskom „Slobodom“ pruža osnovu za unapređenje saradnje u proizvodnji, remontu i delaboraciji ubojnih sredstava, koje predstavljaju bezbednosni izazov u regionu.\nSagovornici su razmenili stavove o političko–bezbednosnoj situaciji u regionu sa akcentom na aktuelnu migrantsku krizu i saglasili se da je za sveobuhvatno rešavanje aktuelnih bezbednosnih pretnji neophodno koordinisano zajedničko delovanje.\nTurska, saradnja, vojska, Srbija


Ruski i sirijski radari dokazali da je Belgija bombardovala Alep - Sputnjik Srbija\n13:52 09 Maj 2021\nRuski i sirijski radari dokazali da je Belgija bombardovala Alep\n14:27 20.10.2016 (osveženo 16:08 20.10.2016) Preuzmite kraći link\nBelgijski avioni su izveli napad na sirijski Hasadžek u provinciji Alepu u 3.35 po moskovskom vremenu, u kojem je poginulo šest ljudi, a ranjeno četiri osobe, izjavio je zvanični predstavnik Ministarstva odbrane Rusije general-major Igor Konašenkov.\nBelgijski avioni čuvaće nebo baltičkih zemalja\n„Rusija raspolaže efikasnim sredstvima PVO koja omogućavaju da se 24 časa iz vazduha prati situacija praktično nad čitavom teritorijom Sirije. Osim toga, kontrolu vazdušnog prostora vode i sredstva PVO Sirije, koja su u poslednjih godinu dana obnovljena… Kako ne bi bilo spekulacija, danas predstavljamo informacije o trasi letova i akcija aviona Ratnog vazduhoplovstva Belgije i SAD u vazdušnom prostoru Sirije 18. oktobra“, rekao je Konašenkov.\nAvioni F-16 koji su poleteli iz Jordana odmah su identifikovani kao avioni belgijskog vazduhoplovstva, naglasio je Konašenkov.\n„Želim odmah da objasnim da svaka letelica ima niz jedinstvenih karakteristika koje omogućavaju da budu identifikovane“, precizirao je on.\nPrilično je čudno da su to potpuno zaboravili predstavnici zemalja međunarodne koalicije, koji planiraju svoje operacije na teritoriji Sirije, kaže ruski general.\n„Osamnaestog oktobra ruskom Centru za pomirenje zaraćenih snaga obratili su se predstavnici lokalnog saveta grada Afrina, iz provincije Alep. Oni su saopštili da je oko 3 časa i 35 minuta po lokalnom vremenu na kurdsko selo Hasadžek bio izveden vazdušni udar. U napadu su porušene dve kuće, poginulo je šest osoba, a četiri osobe su ranjene“, rekao je Konašenkov.\nSAD nisu obavestile Rusiju o borbenim naletima belgijskih aviona u Siriji.\n„Tokom razmene informacija američke kolege, radi izbegavanja bilo kakvih incidenata u vazduhu, kao po pravilu, obaveštavale su nas o planovima letova u Siriji. Ipak, o letu belgijskih aviona 18. oktobra nije bilo nikakvih obaveštenja“, rekao je novinarima Konašenkov.\nOn je naglasio da su avioni Vazdušno-kosmičkih snaga Rusije i Ratnog vazduhoplovstva Sirije u tom području u to vreme nisu leteli.


Vladavina prava - Demokratija\nZa uspostavljanje pravne države, pod kojom podrazumevamo pravni i politički sistem u kome svi građani moraju da se ponašaju u skladu s pozitivnim pravom, posebno su važni mehanizmi koji obezbeđuju odgovornost pripadnika političke elite. Ta odgovornost može biti politička, pravna i odgovornost prema građanskom društvu.\nInstitucije političkog sistema i opozicija omogućavaju vertikalnu odgovornost političara koji su na vlasti, odnosno njihovu smenjivost kroz izbore. U tom pogledu, period nakon petokotobarskih promena pa do dolaska SNS i SPS na vlast 2012. godine obeležili su nezadovoljstvo građana niskim životnim standardom i korupcijom, ali i „normalizacija“ političkog i medijskog pluralizma, odnosno omogućavanje političke konkurencije koja je na kraju i osvojila vlast. Nakon promene vlasti 2012. godine urušene su osnove političkog i medijskog pluralizma, pa je Srbija kraj 2020. godine dočekala bez parlamentarne opozicije i nezavisnih nacionalnih medija, a time i bez uslova da se aktuelna vlast drži politički odgovornom za svoje postupke.\nPravosudne institucije i nezavisna regulatorna i kontrolna tela su ključne za uspostavljanje horizontalne odgovornosti političke elite. U Srbiji je pravosuđe pod kontinuiranom kontrolom izvršne vlasti, a niz sudskih reformi koje su sprovođene u različitim periodima samo su ojačale tu kontrolu. I tužilaštvo je prolazilo kroz organizacione i personalne reforme kojima je obezbeđen trajni politički uticaj, odnosno odsustvo reagovanja u slučaju brojnih političkih i ekonomskih afera. U poslednjih nekoliko godina izvršna vlast je pritiske i institucionalni redizajn dopunila direktnim delegitimisanjem kroz javne kampanje klevetanja sudija, intenzivnim komentarisanjem rada pravosuđa i konkretnih presuda.\nRad sudija i tužilaca obeležen je svakodnevnim pritiscima od strane predstavnika izvršne vlasti. Istraživanja pokazuju da je čak 41% sudija imalo iskustvo neposrednog pritiska u procesu rada i odlučivanja (od predsednika suda, kolega, političara, medija itd). Ako se računa i odgovor „da, jer postoji sistemski pritisak“, onda čak 58% sudija izjavljuje da su bili predmet pritiska.\n(Podaci dobijeni istraživanjem Pravnici i pravničke profesije u Srbiji i Hrvatskoj koje je sprovedeno u okviru Centra za sociološko-pravna istraživanja Pravnog fakulteta u Beogradu)\nNezavisne institucije, pogotovu Zaštitnik građana i Poverenik za informacije od javnog značaja i zaštitu podataka o ličnosti, vrlo brzo su naišle na otpor vladajuće većine, formirane nakon izbora 2012. godine. Razmere tih sukoba kretale su se od tihog ignorisanja (od 2015. do 2018. godine Narodna skupština Srbije nije raspravlja o izveštajima ovih institucija), opstrukcija (Vlada odbija da prinudom obezbedi izvršenje rešenja Poverenika, dok tužilaštvo ignoriše krivične prijave), pa do brutalnih medijskih kampanja i ličnih napada na nekadašnje nosioce ovih funkcija.\nNa početku druge decenije 21. veka, Poverenik za informacije od javnog značaja i zaštitu podataka o ličnosti je beležio oko 10% neuspešnih intervencija, dok je sredinom decenije, u 2016. godini, procenat rešenja koja nisu izvršena porastao na 26,4%. U poslednjoj godini rada prvog poverenika Rodoljuba Šabića (2018. godine) udeo neizvršenih rešenja je dostigao 30%. Ni nakon postavljanja novog Poverenika, stvari se, sudeći po godišnjem izveštaju za 2019. godinu, nisu promenile: otpori i opstrukcije od strane vlasti su nastavljene u istom obliku i istom obimu, samo što je jezik izveštaja umereniji i prilagođen novim okolnostima.\nU slučaju zakazivanja prethodna dva mehanizma, građansko društvo i javnost predstavljaju poslednju liniju odbrane pravne države i demokratije. Tako su nezavisni mediji u Srbiji ukazivali na brojne afere i zloupotrebe vlasti, za koje javnost inače ne bi saznala, dok je rad nevladinih organizacija bio više usmeren na podizanje svesti građana nego na njihovu mobilizaciju. I građani su u više navrata pokazali zainteresovanost za aktivizam i okupili se oko različitih tema – od izgradnje malih hidroelektrana do protesta protiv neregularnih izbora i političkog nasilja. Međutim, otkrića medija nisu rezultirala pravnom odgovornošću, dok na postojeći otpor ugrožavanju demokratije i pravne države značajno utiču relativna nezainteresovanosti za politiku i slabo razvijena politička i pravna kultura građana Srbije.\nImajući u vidu sve navedeno, ne čudi što rangiranja međunarodnih institucija ukazuju da je stepen vladavine prava u Srbiji tokom poslednje decenije uglavnom stagnirao ili opadao. Istovremeno, korupcija, klijentelizam interfaithdialog.org i partokratija zarobili su postojeći politički i ekonomski sistem. U takvom društvenom kontekstu, skupa s pozadinom poslednje decenije XX veka obeležene ratovima, siromaštvom i političkim nestabilnostima, nastala je jedna specifična i raširena percepcija srpskog društva i politike kao „nenormalne“ i „nemoralne“.


SAD uvele sankcije protiv još četiri kineska zvaničnika u Hong Kongu | Ekspres.net\nSAD uvele sankcije protiv još četiri kineska zvaničnika u Hong Kongu\nIzvor: AP / Vincent Yu\nSAD su uvele sankcije protiv još četvoro kineskih zvaničnika u Hong Kongu, pod optužbama da su učestvovali u slamanju otpora disidenata u bivšoj britanskoj koloniji.\nSAD su sankcije u ponedeljak uvele za zamenika premijerke Denga Džongua, Edvinu Lau zamenicu načelnika policije i još dvojicu zvaničnika u tek formiranoj kancelariji za nacionalnu bezbednost u Hong Kongu.\nAmerički državni sekretar Majk Pompeo rekao je da su sankcije zvaničnicima uvedene zbog učestvovanja u implementaciji novog zakona o nacionalnoj bezbednosti u poluautonomnom gradu.\nNjima će biti zabranjeno da putuju u SAD i sva imovina u ovoj zemlji biće im blokirana, rekao je Pompeo.\nAmerički državni sekretar je rekao da ove akcije ukazuju na odlučnost SAD da drže odgovornim ključne figure koje aktivno ukidaju slobode ljudi u Hongkongu i koje umanuju njegovu autonomiju, prenosi Rojters.\nKineski zvaničnici u Hongkongu kojima su uvedene sankcije nisu bili odmah dostupni za komentar.\nGlavni sekretar Hong Konga Metju Čeung izjavio je da su "sankcije apsolutno neprihvatljive".\n"Nećemo biti zastrašeni", rekao je on na redovnoj konferenciji za novinare.\nPovezane vesti - Rat koji svi drugi plaćaju\nVašington je novi kineski zakon o nacionalnoj bezbednosti u Hong Kongu ocenio kao neprihvatljivo kršenje opredeljenja Pekinga za "jednu državu, dva sistema".\nOvo su prve sankcije uvedene Kini nakon što je na predsedničkim izborima u SAD pobedu odneo Džo Bajden, koji će 20. januara stupiti na dužnost.\nVašington je u avgustu uveo sankcije protiv liderke Hong Konga Keri Lam i drugih najviših zvaničnika, zbog njihove uloge u umanjivanju sloboda i suzbijanju prodemokratskog pokreta na teritoriji grada.\nSAD sankcije hong kong demonstracije


Automobili sa benzinskim i dizel motorima od 2030. postaju istorija\nHolandska vlada planira da zabrani prodaju novih automobila sa benzinskim i dizel motorima od 2030. kako bi smanjila emisiju ugljen-dioksida u toj zemlji.\nVlasti u Holandiji žele da 2030. postignu da se CO2 emisija smanji za 49% u poređenju sa nivoom iz 1990. godine i veruju da će zabrana prodaje automobila sa motorima sa unutrašnjim sagorevanjem doprineti da se taj cilj realizuje.\nHolanđani nisu usamljeni u svojoj nameri, s obzirom da se i neke druge zemlje kreću u istom pravcu. Među njima su Francuska i Velika Britanija koje planiraju da zabrane nove benzince i dizelaše do 2040.\nZabrana prodaje automobila koji za pogon koriste motore sa unutrašnjim sagorevanjem samo je jedna od mera za smanjenje emisije ugljen-dioksida. Druga važna odluka vlasti jeste postepeno zatvaranje svih termoelektrana u ovoj državi do 2030. godine.\nKako se Holanđani u velikoj meri oslanjaju na automobile kao prevozno sredstvo, u narednim godinama električna vozila trebalo bi da postepeno zamene ona opremljena benzinskim i dizel motorima.\nTrenutno, procenat električnih automobila na holandskim putevima nije veliki i iznosi svega 6,4% ukupnog voznog parka. Ipak, u 2016. zabeležen je rast prodaje vozila na struju od 47% u odnosu na prethodnu godinu, što pokazuje da je sve više vozača zainteresovano za ovu vrstu automobila, pre svega zahvaljujući stimulativnim merama države.


Oštre reakcije na oslobađajuću presudu za ubistvo Srba\nTanjug 4. marta 2021. 14:28\nBANAJALUKA – Oslobađajuća prvostepena presuda Edhemu Godinjaku i još dvojici, optuženih za ubistvo Srba na prostoru Trnova, izazvla je oštre reakcije u Republici Srpskoj, a predsednik Boračke organizacije Milomir Savčić pita koliko je Srba trebalo da bude pobijeno u proteklom ratu da bi neko bio proglašen odgovornim.\nReagujući na presudu Suda BiH u ovom slučaju, Savčić je istakao da je to još jedan u nizu dokaza nepravde, kao i da će biti interesantno čuti obrazloženje presude.\n„Ovo je neverovatno. Ima trenutaka u životu i vesti kada čovek stvarno ostane bez reči. Zaprepašćen sam do te mere da ne mogu da nađem adekvatne reči kojima bih izrazio svoje razočaranje“, rekao je Savčić za Srnu.\nPrema njegovim rečima, ovde je reč o principu „kadija te tuži, kadija ti sudi“.\nSavčić kao problem ističe to što je pravosuđe BiH u rukama, kako navodi, jednog naroda i što oni time ne samo da dele nepravdu nego itekako utiču na ocenu karaktera rata, ali i na budućnost ovog prostora.\n„Ne mogu da kažem ove države, jer BiH to neće biti dok god imamo dominaciju jednog naroda nad drugim“, rekao je Savčić.\nSa njim se slaže i predsednik Republičkog centra za istraživanje rata, ratnih zločina i traženje nestalih Milorad Kojić, koji kaže da je očigledno da dokazi za Sud BiH ne znače ništa s obzirom na to da Srbe optužuju i osuđuju bez ikakvih činjenica, dok Bošnjaci ili Hrvati za zločine nad Srbima bivaju prvostepeno ili pravosnažno oslobođeni, ili im se izriču minimalne kazne.\nKojić je za Srnu rekao da je takvo postupanje nepravničko, nedopustivo i nije u cilju zadovoljenja pravde kao univerzalnog principa.\nSud BiH je danas doneo oslobađajuću presudu za Godinjaka, Medarisa Šarića i Mirka Bunozu, koji su optuženi za ubistvo srpskih civila na području Trnova.\n„Takvo postupanje je, nažalost, postalo praksa kada su u pitanju zločini nad Srbima“, konstatovao je Kojić.


Nikolić: Da sam znao, ne bih uopšte razgovarao - 18.11.2016, Sputnik Srbija\nNikolić: Da sam znao, ne bih uopšte razgovarao\nSrpski predsednik Tomislav Nikolić nije isključio mogućnost pritisaka od, kako je rekao, nekih evropskih institucija s namerom da naša zemlja prizna Kosovo i... 18.11.2016, Sputnik Srbija\n15:05 18.11.2016 (Osveženo: 15:43 18.11.2016)\nSrpski predsednik Tomislav Nikolić nije isključio mogućnost pritisaka od, kako je rekao, nekih evropskih institucija s namerom da naša zemlja prizna Kosovo i Metohiju kao nezavisnu državu.\n„Imaćemo izgleda od nekih evropskih institucija otvoreni udar na pokrajinu Kosovo i Metohiju pod željom da valjda i mi shvatimo ili nekako prihvatimo da je to država“, rekao je Nikolić u Galeriji SANU.\n17 Novembar 2016, 17:26\nNikolić je to rekao odgovarajući na pitanja novinara u vezi sa sinoćnjim razgovorima sa predstavnicima Euleksa u Beogradu, nakon kojih šefica te misije Aleksandra Papadopulu nije dala saglasnost za objavljivanje zajedničkog saopštenja.\nNikolić je rekao da je s njegove strane razgovor bio otvoren, a da ona nije rekla ništa što ne bi smelo — sa stanovišta njenog evropejstva — da se objavi.\n„Meni nije jasno zašto je stavila embargo… Ja mislim da ako razgovaramo predstavnik Euleksa i ja, mediji to moraju da znaju. Mislim da je pokazala kako izgleda demokratija u organizacijama kada misle da neka istina neće da se svidi onima koji će tu istinu da pročitaju“, rekao je predsednik Nikolić.\nPredsednik je kazao da ne bi ni razgovarao sa Aleksandrom Papadopulu da je znao da neće ništa biti objavljeno medijima iz tih razgovora.\n„Ne bih sa njom razgovarao uopšte da je rekla da nećemo ništa da objavimo iz tih razgovara. A opet, s druge strane, svakako da ću da razgovaram sa predstavnikom Euleksa, iako su se pohvalili da su smanjili broj osoblja i da je već polovina zaposlenih u Euleksu sa KiM, pod firmom da su toliko već osposobili organe u Prištini da se njihova uloga već polako smanjuje“, rekao je Nikolić.\nKako je naveo, saradnicima je rekao da poštuju tu neshvatljivu želju Euleksa da se nijedna reč gospođe Papadopulu ne citira u saopštenju.\n„Mene baš briga za tu njenu želju, zaista nisam očekivao, razgovor je bio iskren i otvoren, čak sam ja izneo sve primedbe koje čini mi se sada jedan predstavnik Srbije može da iznese o tome sta se dešava na KiM, posebno primedbu kao odgovor na neku njenu tvrdnju da ja razumem da oni uređuju stanje na KiM, ali ne razumem kako to da uređuju stanje na nazovi državi Kosovu“, kaže Nikolić.\nŠefica misije Euleksa Papadopulu je, navodi Nikolić, mogla da kaže da zabranjuje da se objavi i sve ono što je on rekao, te da mu izgleda da ona tako shvata odnos Euleksa i Srbije, odnosno da ona može da kaže da mi sa tog razgovora ne možemo ništa da objavimo.\nNikolić je rekao da je predstavnici Euleksa zamerio na pritvorima, suđenjima i premeštanjima zatvorenika, a da je Papadopulo čak htela valjda i da ga obraduje pa je rekla da je dva puta bila na severu Kosova.\n„Prvo, zašto delite Kosovo, a drugo šta vam je to dva puta, koliko ste vremena tu i i koliko ste vremena proveli u Prištini neshvatljivo mi je da niste otišli više od dva puta nego vi tu teritoriju nekako i ne pokrivate izuzev pritvorima“, kaže Nikolić.\nOdgovornost zbog nestanka oružja\nNikolić je izrazio zabrinutost zbog nestanka oružja iz skladišta naoružanja i municije u garnizonu Beograd, najavljujući utvrđivanje odgovornosti.\nNestala veća količina oružja iz vojnog skladišta u Beogradu\n17 Novembar 2016, 16:05\n„Mislim da će odgovornosti biti, ali je mnogo važnije da shvatimo da nema opuštanja kada je reč o naoružanju koje može da dođe u svačije ruke“, rekao je Nikolić, koji je i vrhovni komandant oružanih snaga, odgovarajući na pitanja novinara u Galeriji SANU.\nKako je naveo, vrlo brzo ćemo ustanoviti da li je tako nešto moguće i na nekom drugom mestu, te da li ta naša potreba da stalno smanjujemo broj ljudi koji nisu previše angažovani dovela do toga da je neko pomislio da postoje apsolutno bezbedni objekti u kojima ne treba da bude ljudi i koji ne treba da budu kontrolisani.\n„Kako je to moglo da se desi kada znam da lako naoružanje, pištolji posebno, posebno se i čuvaju“, navodi Nikolić i dodaje da nestanak tog oružja nije opasnost za građane Srbije.\nUpitan o najavljenom štrajku Vojske Srbije, Nikolić je rekao da svako ima pravo da iskaže nezadovoljstvo,\n„Mi ćemo sigurno razgovarati sa njima. Sve je na Ministarstvu odbrane koje o tome mora da izvesti vladu", navodi Nikolić.


Izgradnja petlje "Pančevački most" počinje sledeće subote - Dan u Beogradu\nNaslovna » BG servis » Izgradnja petlje „Pančevački most“ počinje sledeće subote\nIzgradnja petlje „Pančevački most“ počinje sledeće subote\nDirekcija za građevinsko zemljište i izgradnju Beograda najavila je da će sledeće subote, 14. jula, početi izgradnja nove petlje „Pančevački most“ i da će od tada do kraja radova na jesen za saobraćaj biti zatvorena prilazna konstrukcija mostu iz Ulice Dragoslava Srejovića.\nKako se navodi, pristup Pančevačkom mostu biće omogućen, kao i do sada, iz Bulevara despota Stefana iz oba smera.\nU prvoj fazi radova, u smeru ka Višnjici iz centra grada, uz desnu stranu Bulevara despota Stefana, biće dograđene dve saobraćajne trake u dužini od 375 metara, kojima će se prilaziti novoj rampi. U ovom delu Bulevara despota Stefana biće izgrađeno i novo stajalište javnog prevoza, a u nastavku će biti dograđena izlivna traka za vozila koja skreću desno u Ulicu Mije Kovačevića.\nIzdignuta rampa kojom će vozila pristupati na Pančevački most široka je sedam metara i ima jednu saobraćajnu i jednu zaustavnu traku, dugačka je 200 metara i najvećima delom biće izgrađena na nasipu, dok će sa mostom biti povezana konstrukcijom. Zbog ove nove ulivne veze, neophodno je na ovom delu porušiti i zameniti mostovsku konstrukciju u dužini od 88 metara.\nOsim ovih radova biće izgrađena nova vodovodna i kanalizaciona mreža, a postojeća će biti rekonstruisana. Dva cevovoda biće zamenjena novim većeg prečnika, a postojeći cevovod će biti izmešten u novi trotoar na dograđenom delu Bulevara despota Stefana. Kišna kanalizacija, koja će prihvatati vodu svih slivnika iz okolnih ulica, biće izgrađena u dužini od 600 metara, a duž nove saobraćajnice biće postavljena nova elektroenergetska instalacija i javna rasveta. Unutar nove kružne rampe predviđeno je ozelenjavanje prostora na površini od pola hektara.\nIzgradnjom nove denivelisane raskrsnice sprečiće se dalje ukrštanje saobraćaja na levom skretanju ka Pančevačkom mostu i time povećati bezbednost učesnika u saobraćaju, a Bulevar despota Stefana biće slobodniji za prolazak vozila koja saobraćaju ka centru grada i ka Višnjici.\nOd 14. jula u 6.00 do kraja izvođenja radova biće obustavljen prilaz Pančevačkom mostu preko ulice Dragoslava Srejovića, prilaznoj konstrukciji 1. Pristup Pančevačkom mostu će biti omogućen iz Ulice despota Stefana, iz oba smera. Od 20. jula od 22.00 do 23. jula do 6.00, za vreme rušenja prilazne mostovske konstrukcije, biće obustavljen saobraćaj kroz Ulicu despota Stefana prema Pančevačkom mostu iz pravca grada, dok će vozilima koja se kreću iz pravca Višnjičke kroz Ulicu despota Stefana desnim skretanjem biti omogućeno penjanje na most. Saobraćaj iz pravca grada za Pančevački most biće preusmeren na Ulicu Dragoslava Srejovića, preko kružnog toka, Ulicom Mije Kovačevića u Despota Stefana i desnim skretanjem na most. U Režimu saobraćaja iz pravca Pančeva neće biti izmena. Od 23. jula u 6.00 do kraja izvođenja radova, saobraćaj će biti omogućen iz Ulice despota Stefana, iz oba smera. (Beoinfo)\nTagovibg servis bulevar despota stefana dub pančevački most saobraćaj višnjička\nPrethodni Osmi međunarodni festival folklora\nSledeći Teslin dan u Zemunu 10. jula


Daleko je dogurao, Jelena Milić ga hvali: Vučić je mudar političar, pristaće na sve ... | WebTribune\nHome U FOKUSU Daleko je dogurao, Jelena Milić ga hvali: Vučić je mudar političar, pristaće na sve …\nDaleko je dogurao, Jelena Milić ga hvali: Vučić je mudar političar, pristaće na sve …\nDirektorka Centra za evroatlantske studije Jelena Milić ocenila je da je mudro što predsednik Aleksandar Vučić „nije otvorio sve karte“ u pregovorima o KiM.\nOna za Tanjug objašnjava da na različitim stranama sveta postoje državni, politički i biznis interesi da se bilo kakav sporazum minira i da se sa manje informacija sprečava takva mogućnosti što je, po njoj, sasvim legitimno.\nKako kaže, Vučić je dao okvir – podrška SAD za mali kompromis u kome Srbija ne bi izgubila sve.\n„Upravljanje resursima koji se nalaze na jednom delu teritorije, uglavnom na severu Kosova, status za Srpsku pravoslavnu crkvu, garancija za Srbe na jugu, pitanje imovinskih prava, ali pre svega upravljanje resursima“, nabraja Milićeva okvir u kome se kretalo rešenje i primećuje da se predlog shvatio kao podela, odnosno etnička podela što, kako kaže, nije tačno.\nVučić je imao isuviše oponenata, a jako malo onih koji su bili spremni da pokažu veru u 2019. godini da na Balkanu neće doći ni do kakvih eskalacija, dodala je ona.\nMilićeva veruje da se videlo da ni Nemačkoj ne odgovara sporazum, pa ni da je Vučić priznao Kosovo, jer se, kako objašnjava, Nemačka se plaši svog biračkog tela koje je otišlo „udesno“.\n„Od juče je Makedonija korak bliže da otvori pregovore sa EU.\nJoš da su Beograd i Priština postigli sporazum, nemačko biračko telo bi otišlo još udesno kao rekacija na to što ne želi i Zapadni Balkan u Evropi.\nČini mi se da smo mi sada taoci između SAD i Nemačke u kojima nije lako okrenuti leđa Nemačkoj“, rekla je Milićeva.\nKako kaže, balans predsednika da ostane pouzdan partner je jako dobar, međutim, ocenjuje i da je to jedan od razloga njegove zabrinutosti.\n„Nadam se da ovo nije kraj.\nPo meni je dobra vest što je i Hašim Tači rekao da pre Pariza treba da se ide u SAD“, istakla je Milićeva.\n„Iskreno se nadam da će se ova administracija ponovo koncentrisati na Zapadni Balkan, jer je i njima u interesu da tu imaju više partnera“, ukazala je Milićeva.\nOna je, citirajući izjavu predsednika Crne Gore Mila Đukanovića u vezi sa kompromisom, kazala da je dobro da taj kompromis ima jake bezbednosne garancije da ne bi izazivao strah od domino efekta, tenzija i svega drugog.\n„Te garancije sigurno ne može da pruži Rusija sama, već one moraju da dođu i od SAD-a i NATO-a. Da bi Srbija dobila i to ‘nešto malo’ potrebni su bolji odnosi i ubeđivanje SAD ili NATO.\nNisam sigurna koliko postoji unutrašnja politička zrelost u srpskoj javnosti za tako nešto“, rekla je Milićeva.\nOna smatra da je za kompromisno rešenje potrebna demokratska validacija i da Vučić mora da ima podršku i onog dela javnosti koja načelno ne glasa za njega.\n„Ima i onih u njegovoj partiji za koje je priča o Kosovu prilično teška, jer imaju „jači stav“ ili familiju na KiM, ili im jednostavo evropske integracije ne znače koliko meni, pa možda ne bi glasali za kompromis“, smatra Milićeva.\nKaže da je u tom smislu odsustvo razumevanja „organizacija civilnog društva navodno proevropske orijentacije“ i „navodno demokratske opozicije“ sa izuzecima kao što je LDP – zabrinjavajući.\nPodseća da je Vučić Briselskim sporazumom napravio težak kompromis po svoje biračko telo, upravo zato što je proces evropskih integracija zavisio od toga.\n„Mi šest godina nemamo ZSO, imamo potpuni dokaz nezrelosti kosovskog društva i hipontiziranja zagovornika svojih interesa protiv korekcije administrativne linije kao dela sveobuhvatnog rešenja“, kaže ona.\nPriština je napravila „dramu“ da je to podela po etničkim linijama, plasirala čitavu seriju „fejk njuza“…\n„Tu su i vlade poput Nemačke, i vrlo uticajni komentatori, tink tenkovi.\nU tim okolnostima, još sada kada gubimo oko 500 miliona evra godišnje zbog sanckija, nije lako održavati mir i konsenzus, dobru komunikaciju i takođe ne razočarati Srbe sa Kosova i severno i južno od Ibra“, rekla je Milićeva.\nMilićeva se nada pojačanoj bilateralnoj diplomatskoj aktivnosti između Srbije i Amerike u periodu do Pariza i uzdržanosti Srbije s jedne strane, uz pokušaj da se na unutrašnjoj sceni „ne ide đonom“ i da se ponovo vidimo šta bi mogao da bude najmanji zajednički sadržalac svih naših interesa.\nOna je primetila da, s druge strane, kosovski Albanci postaju sve destruktivniji i da ih ne zanima stabilnost regiona.\nSvet se trese: Ruska nuklearna elektrana isplovila – VIDEO\nKako da prepoznate da li je vaše maslinovo ulje pravo


Haradinaj smenio Mikić zbog objave o NATO bombardovanju - Gorapress.net\n25.03.2019. u 19:06\nZa Srpsku listu, današnji potez kosovske Vlade je dokaz da se „nastavljaju politička imenovanja privatnih i podobnih Srba Haradinaja, Tačija i Veseljija u institucijama u Prištini“, navodi se u saopštenju ove partije dostavljenom agenciji Beta.\nSa ovom ocenom saglasna je i Kancelarija za Kosovo i Metohiju, a dodaju i da Vesna Mikić „iznela preovlađujuće mišljenje u srpskom narodu“ time što je „agresiju na srpski naroda nazvala genocidom, a albanske separatiste, teroristima“.\n17:46 – U međuvremenu, oglasila se i Vesna Mikić.\n“Ako mi predstavnici srpske zajednice moramo da pričamo i razmišljamo samo na način na koji oni očekuju i što žele da čuju, onda o kakvoj demokratiji danas govorimo”, izjavila je za RTV Puls.\nMikić kaže da joj je vest o smeni donela prijateljica koja je to videla na Haradinajevom Fejsbuk profilu. S obzirom na to da zvanično nije dobila informaciju o svojoj smeni, najavljuje da će se sutradan redovno pojaviti na radnom mestu.\n“Smatram da ničija prava nisu povređena ako ja iznosim svoje mišljenje i stav na svom privatnom Fejsbuk profilu. Ako ja, kao predstavnica srpskog naroda nemam pravo da pomenem taj dan, za koji svi u svetu znaju da je to bio protivpravni akt i da je agresija na Srbiju bila nepravedan čin, kako onda možemo da shvatimo njihovu “epopeju” u mestu Prekaze kod Peći kada oni obeležavaju dan početka agresije na SRJ kao istorijski dan za albanski narod na Kosovu”, rekla je Mikićeva i dodala da ako je demokratija namenjena za samo jednu zajednicu na Kosovu, nemamo o čemu da razgovaramo, prenosi RTV Puls.


U derbiju drugog kola Lige šampiona, fudbaleri Barselone savladali su Juventus u Torinu sa 2:0 (1:0). Barsa je već u 14. minutu stigla do vođstva, a strijelac je bio Dembele.\nBroj gledalaca u dvorani Žalgirisa drastično je smanjen pa utakmice litvanskog kluba u narednom periodu neće moći da prati 5.000 navijača, kao do sada.\nFudbaler Metalista, Dmitrij Kravčenko, izazvao je saobraćajnu nezgodu čiji je ishod velika materijalna šteta\nDžoni O’Brajant je u srijedu i zvanično potpisao za Crvenu zvezdu. Američki centar je uspješno obavio ljekarske preglede i nastupaće u sezoni 2020/21.\nSrpski teniser Novak Đoković pobjedom protiv Borne Ćorića 7:6, 6:3 plasirao se u četvrtfinale turnira serije 500 u Beču i obezbijedio prvo mjesto na kraju kalendarske godine.\nIgor Kokoškov, trener Fenerbahčea novčano je kažnjen sa 5000 eura zbog isključenja koje je dobio tokom gostovanja Panatinaikosu prošle neđelje.\nNovak Đoković plasirao se u četvrtfinale turnira u Beču, nakon što je u osmini finala pobijedio hrvatskog tenisera Bornu Ćorića sa 2:0 (7:6 (13:11), 6;3) nakon dva sata i devet minuta igre.\nDalas nije pokazao da može da se bori za šampionski prsten, eliminisan je u prvom kolu NBA plej ofa, pa se čini da je došlo vrijeme za remont ekipe.\nČuveni argentinski fudbaler Maradona sumnja da je zaražen koronavirusom i nalazi se u samoizolaciji.\nSvjetski šampion u trci na 100 metara, američki atletičar Kristijan Kolmen suspendovan je danas\n123...555Stranica 2 od ukupno 555


PROTESTNI SKUP U PODGORICI Visok stepen rizika od isceniranih incidenata - UGLJEVIK.INFO\nPROTESTNI SKUP U PODGORICI Visok stepen rizika od isceniranih incidenata\nGrupa crnogorskih patriotskih organizacija, pristalica Mila Đukanovića, najavila je za sutra skup na Trgu nezavisnosti u Podgorici.\nSkup organizuju, kako navode, za odbranu nezavisne građanske Crne Gore, dok u Koaliciji “Za budućnost Crne Gore” tvrde da će tom prilikom biti iscenirani incidenti.\nOrganizatori su pozvali građane na okupljanje, uz ocjenu da je riječ sloboda ovih dana “najjeftinija u Crnoj Gori”.\nOrganizatori skupa navode da ih ne okuplja nikakva partija ni vjera ni nacija, već potreba da se digne glas u odbranu “jedine istinske svetinje, nezavisne, građanske, sekularne, multikulturne i antifašističke Crne Gore”.\nEkspertski tim Zdravka Krivokapića, lidera narodne koalicije “Za budućnost Crne Gore”, danas je na konferenciji za novinare saopštio da imaju informacije koje su im dostavili izvori iz bezbjedonosnih struktura Crne Gore da su sutra mogući iscenirani incidenti sa tragičnim posljedicama.\nUpozorili su na moguće nerede, kao i na saznanje da se organizuju navijačke grupe iz zemalja iz okruženja kako bi prisustvovale najavljenom skupu.\nGrađane su pozvali da ostanu u svojim domovima, da ne padaju pred raznoraznim pritiscima niti pred provokacijama.\nVladimir Božović, član Ekspertskog tima, rekao je da za sve moguće incidente neprijavljenog skupa cjelokupna odgovornost leži na Upravi policije, odnosno direktoru Veselinu Veljoviću.


Situacija na Kosovu i stavovi Beograda\nSrpski zvaničnici očekuju da će izveštaj generalnog sekretara UN-a pred Savetom bezbednosti predočiti realno stanje na Kosovu, sa kojim Beograd nije zadovoljan pre svega zbog bezbednosti i slabog povratka srpske zajednice. Međutim, malo je verovatno da će Beograd pozvati kosovske Srbe, koji su i sami u dilemi, da učestvuju na opštinskim izborima zakazanim za 15. novembar.\nSrpski zvaničnici ocenjuju da je izveštaj generalnog sekretara Ban Ki Muna o Kosovu, podnet Savetu bezbednosti realan i izbalansiran, ali imaju zamerke na stepen bezbednosti i povratak. Šef srpske diplomatije Vuk Jeremić je uoči puta za Njujork rekao da će sednica Saveta bezbednosti biti prilika da se izrazi nezadovoljstvo situacijom na terenu, na Kosovu.\nSituacija na Kosovu je izuzetno zabrinjavajuća i teška, što na kraju krajeva piše i u izveštaju generalnog sekretara koji će biti glavni predmet rasprave u Savetu bezbednosti. Insistiraćemo na tome da se diskutuje o situaciji na terenu da se pogleda u oči teškoćama sa kojima se pre svega nealbansko stanovništvo suočava na terenu.\nU Beogradu takođe očekuju da Savet bezbednosti potvrdi principijelnu poziciju koju zastupa Srbija kada je u pitanju poštovanje međunarodnog prava. U tom smislu Jelena Trivan, poslanica vladajuće Demokratske stranke, kaže:\n"Ujedinjene nacije su u ovom trenutku najjači instrument borbe Srbije za svoje pravo i naše prisustvo i ponavljanje argumenata uvek je značajno bez obzira koliko to puta činili."\nBeograd nema stav o učešću Srba na kosovskim izborima\nKosovski Srbi do sada su uglavnom glasali samo na izborima za institucije Srbije, koje je Beograd raspisivao i na teritoriji Kosova.\nU danu kada se u Savetu bezbednosti isčitava izveštaj generalnog sekretara o stanju na Kosovu, ponovo je aktuelizovano pitanje učešća Srba na lokalnim kosovskim izborima koje je predsednik Sejdiju zakazao za 15. novembar. Državni sekretar u Ministarstvu za Kosovo i Metohiju Oliver Ivanović kaže da Vlada Srbije za sada nema stav o eventualnom učešću kosovskih Srba na lokalnim izborima na Kosovu 15. novembra, ali da je malo verovatno da će Beograd pozvati Srbe da izađu na birališta. Ipak, on misli da država treba što pre da zauzme stav po tom pitanju jer ima negativna iskustva sa odlukama koje su donete u "poslednjem trenutku". Poslanica vladajuće Demokratske stranke Jelena Trivan kaže da je to državno pitanje, koje mora biti definisano u interesu države i tamošnjih Srba:\n"Odluka o lokalnim izborima i učešća Srba sa Kosova na njima mora biti apsolutno konsenzus svih činioca vlasti, svih ljudi koji vode državu i mora biti jasan signal svih nas da stojimo iza Srba na Kosovu šta god da tom prilikom odluče."\nSrbi treba da preuzmu odgovornost za svoj život a ne da slušaju Beograd, to znači da se integrišu u kosovske institucije.\nKao i ranijih godina, stav službenog Beograda u vezi učešća Srba na izborima na Kosovu, do poslednjeg trenutka se nije znao. Međutim, u Liberalno demokratskoj partiji kažu da je važno i neophodno da Srbi izađu na izbore. Zoran Ostojić:\n"Stav LDP je uveki bio da Srbi treba da preuzmu odgovornost za svoj život a ne da slušaju Beograd, to znači da se integrišu u kosovske institucije. To ništa nije sporno. Nama je suština da Srbi preuzmu odgovornost i da vladaju Kosovom zato što je to na kraju krajeva i njihova zemlja sa Albancima, normalno."\nAli kada se čuje i glas Srba sa Kosova, onda se može zaključiti da stav Beograda neće biti dominantno presudan ali ipak važan za tamošnje Srbe. Predsednik Srpskog nacionalnog veća Severnog Kosova Milan Ivanović kaže da Srbi neće izaći na "kosovske, odnosno albanske izbore, jer ne priznaju protivpravno proglašenu državu Kosovo i kosovske kvaziinstitucije", što se može smatrati doslovno kao citat državne politike Beograda. Međutim, predsednica Izvršnog odbora Srpskog nacionalnog veća Kosova i Metohije Rada Trajković kaže da je decentralizacija uslov za izlazak na izbore:\n"Za mene nema sumnje da uslov za izlazak na lokalne izbore treba da bude decentralizacija i dobijanje tih teritorijalnih celina na kojima možemo da organizujemo vlast. Vrlo je tužno kada čujem da li će te dobiti podršku Beograda za izbore. Pa nismo mi manje pametni, ne kažem da toliko znamo, koliko mogućnosti imaju ljudi u Beogradu, ali zaista nismo ni toliko glupi da nemožemo na jedan relevantan na jedan ozbiljan i zreo način da brani interes našega naroda koji je već 10 godina zaista vrlo često, nažalost predmet manipulacija i političkih igara."\nPolitički analitičar Dušan Janjić kaže da kosovski Srbi ipak čekaju odluku Beograda:\n"Očigledno je da čekaju. Već je kasno. Znalo se već i pošle godine da izbori dolaze. da je Beograd hteo da ozbiljno učestvuje on bi zapravo podržao Srbe da otvore razgovore o decentralizaciji, tako da se ja bojim da će se desiti ono što se uvek dešava kada je u pitanju politika Beograda prema Kosovu. Prvo da će deo Srba izaći, ali neće imati podršku Beograda, a da će jedan deo ljudi, pogotovo ovi sa severa, zloupotrebiti ili iskoristiti za sopstevenu političku promociju odnosno proteste."\nI deo političara je saglasan da je moguće kao i prethodnih godina, očekivati podele među kosovskim Srbima po pitanju izlaska na opštinske izbore na Kosovu 15. novembra.


Jeftini letovi iz Malage za Bosnu i Hercegovinu - Avionske karte Malaga Bosna i Hercegovina - eSky.ba\nLetovi iz Malage za Bosnu i Hercegovinu\nPretražite letove iz Malage za Bosnu i Hercegovinu\nProvjerite najbolje ponude letova iz Malage za Bosnu i Hercegovinu\nZa rutu iz Malage za Bosnu i Hercegovinu nema direktne veze\nNajkraći letovi s presijedanjem traju oko 7h 5min.\n✔ Postoje li posebne ponude za letove iz Malage za Bosnu i Hercegovinu na eSky.ba?\n✔ Mogu li se pobrinuti za osiguranje prilikom rezervacije leta iz Malage za Bosnu i Hercegovinu?\n✔ Ako rezerviram let iz Malage za Bosnu i Hercegovinu, mogu li rezervirati ujedno i smještaj?\n✔ Koje avio-kompanije nude letove iz Malage za Bosnu i Hercegovinu?\nBudite sigurni, da na eSky.ba ponuda letova iz Malage za Bosnu i Hercegovinu uključuje ne samo niskotarifne avio-kompanije, već i one koje su specijalizirane za visoki standard.\nPopularne avio kompanije na ruti Malaga - Bosna i Hercegovina\nJeftini letovi za Španiju Jeftini letovi iz Španije Jeftini letovi za Santa Cruz de la Palmu Jeftini letovi iz Santa Cruz de la Palme Jeftini letovi za Aleksandriju Jeftini letovi iz Aleksandrije\nJeftini letovi za Kanadu Jeftini letovi iz Kanade Jeftini letovi do Wolf Point L. M. Clayton Jeftini letovi od Wolf Point L. M. Clayton


VOX EBB 7500 ugradna rerna cena, cene Srbija, prodaja Beograd Novi Sad Niš\nVOX EBB 7500 ugradna rerna cene\nVOX EBB7500 Vrsta rerne Nezavisna, Energetski razred A, Zapremina rerne 78 l... specifikacija\nTURBO RERNA VELIKA RERNA GRATIS STRUJNI KABL DVA\nEPonuda nije internet prodavnica već Vam omogućava da brzo i lako nađete VOX EBB 7500 ugradna rerna po najjeftinijoj ceni. Naš cilj je da kupci budu što bolje informisani o ponudi VOX ugradna rerna EBB 7500 na tržištu Srbije. Vrlo lako nalazite željeni proizvod za kategoriju Ugradne rerne cene, ne morate da lutate od sajta do sajta za VOX Ugradne rerne, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za VOX EBB 7500 ugradna rerna sa PRODAVCEM. EPonuda ne može da garantuje potpunu tačnost specifikacije i slika za VOX EBB 7500 ugradna rerna. Pre kupovine, podatke za VOX ugradna rerna EBB 7500 proverite na sajtu PROIZVOĐAČA.


Završene Radničke sportske igre Sloge | УДРУЖЕНИ СИНДИКАТИ СРБИЈЕ "СЛОГА"\nHome » SPORTSKE IGRE » Završene Radničke sportske igre Sloge\nZavršene Radničke sportske igre Sloge\nObjavio: sloga SPORTSKE IGRE, SLOGA VESTI\nJedanaeste radničke sportske igre Udruženih sindikata Srbije “Sloga”, održane su protekle nedelje u Vrnjačkoj Banji.\nU ekipnom takmičenju, sportske igre su završene pobedom sindikata “Sloga HK Krušik” iz Valjeva.\nDrugo mesto pripalo je Domu zdravlja Šabac, dok su treće mesto podelile ekipe JKP Šabac i Aerodroma Nikola Tesla Beograd.\n“Ove godine smo morali, zbog Covida 19, dosta toga da improvizujemo sa manjim brojem učesnika, kako bi mogli da se družimo i održimo tradiciju” – rekao je Željko Veselinović, predsednik USS Sloga.\nNa radničkim nadmetanjima ove godine učestvovale su muške i ženske ekipe, članovi sindikata “Sloga” iz cele Srbije. Oni su se takmičili u više sportskih disciplina, od odbojke, malog fudbala, košarke, šaha, pikada, nadvlačenja konopca i drugih diciplina.\nVeselinović je, između ostalog, na završnoj večeri i zatvaranju igara izrazio nadu da će sledeće godine učesnika biti u većem broju i da neće biti Korone i ograničenja za sportska nadmetanja i druženje.\nUdruženi sindikati Srbije “Sloga” se zahvaljuju menadžmentu Hotela Solorais u Vrnjačkoj Banji na organizaciji smeštaja naših takmičara, koji su tokom našeg boravka maksimalno ispoštovali sve zdravstvene mere u vezi situacije sa pandemijom korone koja se, nažalost, svakim danom sve više pogoršava i preti uvođenjem sve većih zabrana.\nU nastavku pogledajte video sa otvaranja sportskih igara, video sa takmičenja i fotografije zatvaranja sa uručenjem pehara i medalja pobednicima.\n« ‹ od\t44\t› »\nNAZAD: Sloga: Zlostavljanje na poslu i pritisci nakon ukazivanja na propuste u niškoj „Pčelici“\nNAPRED: Užičani ispisuju istoriju radničkog organizovanja


RTCG - Radio Televizija Crne Gore - Nacionalni javni servis :: Arsenal :: CG snažno podržava članstvo Makedonije u NATO / print=true\nBOŠKOVIĆ PORUČIO 31. 08. 2018. 17:29 >> 17:17 6\nCG snažno podržava članstvo Makedonije u NATO\nCrna Gora je veliki zagovornik članstva Makedonije u NATO, te da naša zemlja konstantno ističe stav da su evroatlantske integracije od ključnog značaja za stabilnost i prosperitet cijelog regiona, kazao je ministar odbrane Predrag Bošković.\nBošković i načelnik Generalštaba Vojske Crne Gore, brigadni general Dragutin Dakić prisustvovali su danas na Krivolaku u Makedoniji Danu visokih zvanica koji je organizovan povodom završnog dana vježbe artiljerijskog bojevog gađanja na tom poligonu.\nCrnogorski ministar je prethodno sa makedonskom koleginicom Radmilom Šekerinskom Jankovskom, obišao Centar za obuku pilota u Skoplju.\nTokom osjete, kako je saopšteno iz ministarstva, Bošković je naglasio da su među državama u svijetu rijetki tako dobri i sadržajni odnosi kao što su između Crne Gore i Republike Makedonije.\n"Iskreno i dobronamjerno podržavamo napore Makedonije u njenim evroatlantskim integracijama", kazao je crnogorski ministar odbrane.\nBošković je, kako dodaju, istakao da je Crna Gora veliki zagovornik članstva Makedonije u NATO, te da naša zemlja konstantno ističe stav da su evroatlantske integracije od ključnog značaja za stabilnost i prosperitet cijelog regiona.\nIz ministarstva napominju da su pripadnici Čete za vatrenu podršku iz sastava Pješadijskog bataljona Vojske Crne Gore, njih 47, sa 16 pripadnika Armije Makedonije, od 26. avgusta na vježbi "Izvršenje bojevog gađanja haubicama 122 mm D -30J". Vježba traje do 1. septembra.\n"Učešće na ovoj aktivnosti je od velikog značaja za razvijanje sposobnosti roda artiljerije, posebno imajući u vidu da je članstvo Crne Gore u NATO nametnulo nove obaveze na polju modernizacije, opremanja i osposobljavanja Vojske. Realizacija ove aktivnosti je dio kvalitetne odbrambene bilateralne saradnje Crne Gore i Republike Makedonije", navodi se u saopštenju.\nIz ministarstva napominju da Bošković u Makedoniji boravi na poziv tamošnje ministarke odbrane Radmile Šekerinske Jankovske.\nPredrag Bošković Ministarstvo odbrane CG - Makedonija\nRazmatrali saradnju u oblasti logistike\n22. 01. 2020. 5


F-16 - Sputnjik Srbija\n22:59 12 Maj 2021\nNestao tajvanski F-16, do daljnjeg suspendovani svi letovi\nLovac F-16 nestao je na Tajvanu, saopštilo je lokalno Ministarstvo za nacionalnu odbranu na tviteru.\nJajima i paradajzom zasuli Ministarstvo odbrane jer država kupuje američke lovce F-16 /video/\nDemonstranti u Bugarskoj su gađali sinoć Ministarstvo odbrane jajima i paradajzom, ali i avionima-igračkama, zbog namere vlade da kupi od Amerike još jednu partiju lovaca F-16, prenosi Bugarski nacionalni radio.\nPredsednik Bugarske: Potrebna nam je cela eskadrila američkih aviona\nNamera bugarske vlade da kupi još američkih lovaca F-16 prvo mora da se adekvatno razmotri, smatra komandant bugarskog Ratnog vazduhoplovstva Dimitr Petrov. Kako kaže, takav predlog povlači za sobom pitanje gde da se čuvaju dodatne letelice i ko će njima upravljati, jer Bugarska u tom slučaju neće imati dovoljno obučenih pilota.\nTurska i Azerbejdžan demantovale Jermeniju: F-16 nije oborio jermenski Su-25\nI turske vlasti i Ministarstvo odbrane Azerbejdžana demantovale su informaciju zvaničnog Jerevana da je turski lovac F-16 oborio jermenskog jurišnog lovca Su-25.\nPredsednik Nagorno-Karabaha: Turski avioni učestvovali u napadu\nPredsednik nepriznate republike Nagorno-Karabah Araik Arutjunjan izjavio je da je azerbejdžanska vojska prilikom napada koristila turske avione F-16 koji su se već mesec dana nalazili u Azerbejdžanu za potrebe vojnih vežbi.\nDa li bi ostavka vlade podstakla Radeva da se obračuna s pristalicama F-16?\nU slučaju da vlada podnese ostavku i formira se prelazna vlada, Bugarska će se u suštini privremeno pretvoriti u predsedničku republiku, a bugarski predsednik Rumen Radev dobiće neograničenu vlast, piše sajt „Faktor“.\nDrugi pad za dve nedelje: Srušio se američki lovac F-16\nAmerički avion lovac F-16 srušio se u državi Novi Meksiko. To je drugi pad istog tipa aviona za dve nedelje.\nProjekat Skajborg: Amerika pronašla zamenu za F-16 /video/\nAmeričko Ratno vazduhoplovstvo je odlučilo da zameni neke lovce F-16 sa malim jurišnim bespilotnim letelicama Skajborg. Modernizacija će se vršiti do 2023. godine.\nSrušio se američki lovac F-16, poginuo pilot /video/\nAmerički vojni avion F-16 srušio se na bazi „Šou“ Ratnog vazduhoplovstva SAD u Južnoj Karolini, a pilot je poginuo, navodi se u saopštenju na zvaničnoj stranici vazduhoplovne baze na Fejsbuku.\nEkskluzivni intervju bugarskog zvaničnika: Garancija za F-16 kraća nego za električne uređaje\nSkandalozno je to što Bugarska od Amerike kupuje avione F-16 koji još uvek postoje samo na skici, međutim još skandaloznija je činjenica da takav izuzetno skup proizvod ima samo šest meseci garancije, odnosno četiri puta manje od garancije za električne uređaje u EU, izjavio je u intervjuu za Sputnjik bivši potpredsednik bugarske vlade Rumen Gečev.\n„Pad noćnog sokola“ otkriva nove detalje obaranja još jedne američke letelice\nO obaranju „nevidljivog“ F-117A ispričano je nebrojeno priča, a mi razgovaramo sa autorom knjige „Pad noćnog sokola“, pukovnikom Vojske Srbije Slavišom Golubovićem, koji je bio učesnik dešavanja u kojima se njegova jedinica proslavila.\nRusija je podigla dva lovca lovca Su-27 kako bi identifikovali i pratili avion F-16 belgijskih Vazduhoplovnih snaga, koji se približavao zapadnoj granici Rusije, saopštila je pres-služba Baltičke flote.\nRuski pilot iz kabine lovca MiG-31 snimio je susret sa američkim lovcem F-16 u međunarodnom vazdušnom prostoru. Američkog kolegu je druželjubivo pozdravio, prenosi „Rosijska gazeta“.\nBugarski političar: Rusofili u Bugarskoj kao Jevreji u nacističkoj Nemačkoj\nU poslednje vreme je primetno da se prema onima koji sebe nazivaju rusofilima u Bugarskoj odnose isto kao prema Jevrejima u nacističkoj Nemačkoj, rekao je zamenik predsednika Narodne skupštine Bugarske Veselin Mareški.\nBivši šef bugarske diplomatije: „Turski tok“ je pravi problem\nGasovod „Turski tok“ za Bugarsku predstavlja pravi problem i Sofija bi trebalo da istupi iz tog projekta, izjavio je bivši ministar inostranih poslova Bugarske Solomon Pasi, prenosi televizija „Nova“.\nKremlj: Erdogan nije umešan u obaranje ruskog SU-24\nKremlj se fokusira na saopštenja Ankare da su druge osobe izdale naređenje da se obori ruski avioni Su-24, rekao je portparol Kremlja Dmitrij Peskov, komentarišući informacije da je navodno predsednik Turske Redžep Tajip Erdogan lično izdao naredbu da se obori ruski avion u Siriji 2015. godine.


"Jako bitna utakmica protiv Zemuna za nas da ostanemo u konkurenciji sa ostalim ekipama iz vrha tabele. Odlično je igrao ceo tim juče, drago mi je što sam postigao dva pogotka i mislim da smo pokazali da smo odlično pripremljeni", rekao je Kajević dan posle pobede ekipe iz Gornje Varoši sa 4:1.\nRazigrani vezista bio je strelac u 34. i 70. minutu, Samjuel Ovusu u 81. i Petar Jovanović u 86. za Čukarički, a strelac jedinog pogotka za Zemun bio je Miroslav Lečić u 13.\nBrđani posle te utakmice imaju 35 bodova i dele četvrto mesto na tabeli sa Voždovcem, a treći je Spartak sa bodom više.\nFudbaleri Čukaričkog danas su imali trening oporavka i prema rečima Kajevića umor im neće biti problem da sa istom energijom odigraju preostala dva kola.\n"Predstoje nam još dve nimalo lake utakmice do kraja. Prvo gostovanje Radničkom iz Niša, gde će protivnik naravno učiniti sve da nas pobedi. Međutim, uz fer suđenje verujem u svoju ekipu i nadam se novim bodovima", jasan je naš fudbaler.\nKako je dodao, postoji psihički i fizički zamor ekipe, ali to nije i neće biti problem jer su odlično pripremljeni.\nNa konstataciju da je teže igrati na niskim temperaturama i da li o tome razmišlja tokom utakmice, Kajević je rekao da je hladnoća neibitna. "Vremenski uslovi su manje-više nebitni. Mi smo profesionalci i navikli smo na to. Kad krene utakmica fokusiraš se na igru i lakše sve podnosiš", pojasnio je dvadesetsedmogodišnji fudbaler.\nPosle gostovanja Radničkom u narednom kolu, Čukarički dočekuje Rad na Banovom brdu posle čega počinje zimska pauza u prvenstvu.


"Bez obzira čime se bavite, vaše ocene su bezvredne. Istina je jasna, a činjenice u našim rukama su vrlo različite. Turska je trenutno na ekonomskom vrhuncu – ne na dnu već na plafonu", naglasio je Erdogan, govoreći o agencijama za ocenu rejtinga, piše turski Daily Sabah, prenosi Biznisinfo.ba.\nOve primedbe usledile su nakon što je međunarodna agencija za kreditni rejting Moody’s kasno u petak smanjila rejting Turske i rekla da on zadržava negativne izglede.\nTurska već dugo kritikuje međunarodne rejting agencije, navodeći da bi mogle biti subjektivne i s vremena na vreme vršiti netransparentne procene, što bi moglo dovesti do nepravednog smanjenja poverenja u ekonomije nekih zemalja.\nBanke i finansijske institucije u zemlji kupile su 85,05 odsto agencije za kreditni rejting JCR Eurasia, zapečativši dugogodišnji cilj Ankare da se manje oslanja na velike tri globalne agencije.\nTurska ekonomija je uspela da se oporavi bolje od drugih u drugom tromesečju godine kada je došlo do najtežeg udara pandemija i prošla je bolje od predviđanja, potpomognuta vladinom stimulativnom kampanjom.\nBruto domaći proizvod (BDP) zemlje u periodu april-jun smanjio se za 9,9 odsto u odnosu na godinu ranije, nakon što je u prethodna tri meseca porastao za 4,4 odsto.\nMinistar finansija i trezora Berat Albajrak rekao je prošle sedmice da svi vodeći pokazatelji govore da je prošlo najgore i da oporavak ekonomije neprekidno ubrzava u trećem tromesečju, naglasivši da očekuju da će oporavak u drugoj polovini biti u obliku slova V.\nAlbajrak je rekao da bi rast mogao biti znatno veći od pet odsto u 2021. ukoliko ne dođe do još jedne velike epidemije.\nDruga međunarodna rejting agencija Fitch Ratings prošle je sedmice revidirala naviše svoje projekcije u vezi s ekonomskim rastom Turske i rekla da očekuje smanjenje ekonomije za 3,2 odsto u 2020. godini, što je malo manje u odnosu na prethodnu prognozu od 3,9 odsto.\nTakođe je napravila malu reviziju nagore za globalnu ekonomiju, za koju je agencija rekla da će ove godine pasti za 4,4 odsto, u odnosu na pad od 4,6 odsto koji je prognoziran u prethodnom izveštaju u junu.\n"MMF NIJE NA NAŠOJ AGENDI" Erdogan ne želi pomoć uprkos mogućim teškim posledicama pandemije\nŠTA SE DEŠAVA S AERODROMIMA Hitrou više nije najprometniji u Evropi\nBritanski aerodrom Hitrou saopštio je danas da više nije najfrekventniji aerodrom u Evropi već da je tu titulu, koju je dugo držao, preuzeo pariski Šarl de Gol.\nBOLJI STANDARD I EKONOMSKO JAČANJE Brnabić o prioritetima nove vlade: Nisu još svi osetili kvalitetniji život\nZa nešto više od sedam meseci bez posla u Crnoj Gori ostalo je 7.628 osoba, podaci su Zavoda za zapošljavanje Crne Gore, a većinom, gotovo 60 odsto su to žene, preneo je podgorički portal CdM.\nZemlje regiona beleže veliki rast broja zaraženih koronavirusom, a vlasti se nalaze pred odlukom da li zatvarati ekonomiju. Naime, pokazalo se da apeli građanima da se ponašaju odgovorno nisu pomogli u suzbijanju širenja epidemije, jer se donete mere često ne poštuju a mere prinude nisu ni popularne ni lako sprovodive.